மோடி அரசின் 3 ஆண்டுகால “ஒளிவெள்ளம்” இதுதானா?

பிரதமர் மோடி அரசு ஆட்சிப் பொறுப்பேற்று மூன்றாண்டுகள் நிறைவடைந்துள்ள நிலையில், இந்த அரசின் சாதனைகளை மக்களுக்குக் கொண்டு செல் லும் வகையில், மத்திய தகவல் ஒலிபரப்பு அமைச்சகம் நாடு முழுவதும் பல்வேறு கண்காட்சிகளை நடத்தி வருகிறது. 'மோடி ஃபெஸ்ட்' என்ற பெயரில் நடைபெறும் கண்காட்சியில், மூன்றாண்டுகளில் மத்திய அரசு நிறைவேற்றியுள்ள திட்டங்கள், முடித்துள்ள வளர்ச்சிப் பணிகள், விவசாயிகளுக்கான பல்வேறு சலுகை அறிவிப்புகள் என எண்ணற்ற அம்சங்கள் இடம்பெற்று, மக்களுக்கு எடுத்துரைக்கப்பட்டு வருகிறது. அரசின் சாதனைகளை பல்வேறு மத்திய அமைச்சகங்களும் புள்ளிவிவரங்களுடன் வெளியிட்டு வருகின்றன. இதில், நாம் கவனிக்க வேண்டிய மிகவும் முக்கியமான, நாட்டின் பாதுகாப்புடன் தொடர்புடைய உள்துறை அமைச்சகம் தனது சாதனையாக இந்திய எல்லைப்பகுதியில், 647 கிலோ மீட்டர் தொலைவுக்கு, தீவிரவாத ஊடுருவலைத் தடுக்கும் வகையில், ஒளிவிளக்குகள் அமைக்கப்பட்டுள்ளதாகத் தெரிவித்து இருப்பதுதான். ஒளிவிளக்குகள் ஜொலிக்கும் எல்லைப்பகுதியின் வண்ணப்புகைப்படத்தையும் உள்துறை வெளியிட்டுள்ளது. ஆனால், எந்த நாட்டின் எல்லை என்று மட்டும் கேட்டுவிடக்கூடாது. அதில்தான் சிக்கல் தொடங்குகிறது. ஒளிரும் வண்ண விளக்குகளுடன் உள்துறை அமைச்சகம் வெளியிட்டுள்ள புகைப்படம் ஸ்பெயின் - மொராக்கோ எல்லைப்பகுதியில் எடுக்கப்பட்ட புகைப்படம் என்று தெரியவந்துள்ளது. சாம் ஜாவித் என்பவர் எழுதியுள்ள கட்டுரையில் இத்தகவலை ஆதாரத்துடன் குறிப்பிட்டுள்ளார். "இந்திய எல்லையில் மோடி அரசு மேற்கொண்ட பணிகளைப் பார்த்தால், நீங்கள் பெருமை அடைவீர்கள்; மிகவும் பாராட்டுவீர்கள்" எனும் கவர்ச்சிகரமான தலைப்புடன் உள்துறை அமைச்சக இணையதளத்தில் தகவல்கள் இடம்பெற்றுள்ளன. "இந்திய எல்லையில், மோடி அரசு 647 கிலோ மீட்டர் தொலைவுக்கு ஒளிவிளக்குகளை அமைத்துக் கொடுத்து, பணிகளை நிறைவேற்றியிருப்பது இந்திய மக்களைப் பெருமையடையச் செய்கிறது" என்று குறிப்பிட்டு, அதற்கான புகைப்படங்களையும் வெளியிட்டுள்ளது. "பார்ப்பதற்கு என்னவோ அந்தப் புகைப்படங்கள் மிகவும் அழகாகவும், இந்திய எல்லைப்பகுதியைப் போன்றே காட்சியளித்தாலும், நிலப்பகுதியை உற்று நோக்கும்போது, அது இந்திய எல்லைபோன்று தெரியவில்லை. மிகவும் குறைந்த தொலைவில் கடலைப் பார்க்கும்படியாக அந்த புகைப்படம் உள்ளது. எனவே, அது போலி புகைப்படம் என்று நான் உணர்ந்தேன். இதையடுத்து, அதுதொடர்பாக மேலும் ஆய்வு செய்தபோது, அது போலி என்பது உறுதிப் படுத்தப்பட்டது" என்கிறார் கட்டுரையாளர். அவர் மேலும் தெரிவிக்கையில், "2014 ஆம் ஆண்டிலேயே இந்திய எல்லையில் ஒளிவிளக்குகள் அமைக்கப்பட்டதாக வெளியான செய்திகள் நினைவுக்கு வரவே, அதுபற்றி, மேலும் தகவல்களை திரட்டத் தொடங்கினேன். ஆழமாக யோசித்து எல்லைப்பகுதி குறித்து உள்துறை அமைச்சக இணையதளத்தில் தெரிவிக்கப்பட்டுள்ள தகவல்களை முழுவதுமாகப் படித்தேன். இந்த சாதனை ஒரு ஆண்டிலா அல்லது மூன்று ஆண்டிலா என்று ஆலோசித்துக் கொண்டிருந்தபோது, உள்துறை அமைச்சகம் வெளியிட்ட செய்திக்குறிப்பில், கடந்த மூன்று ஆண்டில், எல்லையில் விளக்குகள் அமைக்கப்பட்டதாகத் கூறப்பட்டிருந்தது. இதை அடிப்படையாகக் கொண்டு, என்.டி.டிவி மற்றும் இந்தியன் எக்ஸ்பிரஸில் செய்திகளும் வெளியாகின. உள்துறை அமைச்சக அதிகாரி ஒருவரை மேற்கொள்காட்டி வெளியிடப்பட்ட அந்த செய்திகளில், ஒரு ஆண்டில் எல்லைப்பகுதிகளில் விளக்குகள் அமைக்கப்பட்டதாகத் தெரிவிக்கப்பட்டது. இது வரை இல்லாதவகையில், நாட்டிலேயே இதுபோன்ற ஒளிவிளக்குகள் அமைக்கப்பட்டிருப்பது முதல்முறை என்று அந்த செய்திகள் தெரிவித்தன. ஆனால், எல்லையில் முந்தைய நிலை என்ன என்பதுபற்றி தெரிவிக்கப்படவில்லை. எனவே, அதன் உண்மைத்தன்மை பற்றி ஆராய்ச்சி செய்ய முடிவு செய்தேன். உள்துறை அமைச்சகம் வெளியிட்டது போன்ற புகைப்படங்களை நான் எங்கேயோ பார்த்ததுபோன்று தோன்றியது. உள்துறை அமைச்சகத்தின் ஆண்டறிக்கையில் 45-வது பக்கத்தில், "எல்லையோரத்தில் ஒளிவிளக்குகள்" என்ற தலைப்பில் புகைப்படங்கள் இடம் பெற்றிருந்தன. "நமது எல்லைப்பகுதியை ஒட்டி ஒளிவிளக்குகள்" என்று குறிப்பிட்டிருந்தால் அதனை ஏற்றுக்கொள்ளலாம். அந்த புகைப்படமும், அரு காமையில் உள்ள நீர் நிலையும் எனக்கு ஏதோ ஒரு உணர்வை தூண்டின. அப்போதுதான், அந்தப் புகைப்படம் ஸ்பெயின் - மொராக்கோ எல்லையில் இரு நாடுகளையும் பிரிக்கும் கடல் பகுதியை ஒட்டி, அமைக்கப்பட்டிருந்த ஒளி விளக்குகள் என்று எனக்குத் தெரியவந்தது. ஆப்பிரிக்காவின் வடக்குக் கடற் கரையோரம், ஸ்பெயினை ஒட்டிய பகுதிகளில் அமைக்கப்பட்ட ஒளி விளக்குகள் அவை என்பதும், இந்தப் புகைப்படம் ஸ்பெயின் புகைப்பட கலைஞர் 'ஜாவியர் மோயனோ'-வால், கடந்த 2006 ஆம் ஆண்டில் எடுக்கப்பட்டது என்பதையும் கண்டறிந்தேன். ஏதாவதொரு இணையதளத்திலோ அல்லது வாட்ஸ் அப் தகவலாகவோ அந்தப் புகைப்படம் இடம்பெறவில்லை. உள்துறை அமைச்சகத்தின் ஆண்டு அறிக்கையில் போலியான புகைப்படம் இடம்பெற்றிருப்பதுதான் மிகவும் அதிர்ச்சியளிக்கக்கூடியது. இதுபோன்ற போலியான தகவலை ஒருபோதும் ஏற்றுக்கொள்ள முடியாது. மற்றொரு இணையதளத்திலும் இந்த புகைப்படம் பயன்படுத்தப்பட்டுள்ளது. ஏற்கெனவே 2016 ஆம் ஆண்டு வெளியான தகவலில், இந்தியா - பாகிஸ்தான் எல்லையில் எடுக்கப்பட்டதாகத் தெரிவிக்கப்பட்டிருந்தது. உள்துறை அமைச்சக தகவலின்படி, எல்லையில் விளக்குகள் அமைக்கும்பணி 2003 ஆம் ஆண்டு தொடங்கியதாகவும், 2013-2014-ஆம் ஆண்டு அறிக்கை யில், இந்தியா - பாகிஸ்தான் எல்லையில் ஒரு குறிப்பிட்ட பகுதி தவிர அனைத்துப் பகுதிகளிலும் விளக்குகள் அமைக்கப்பட்டு விட்டதாகத் தெரிவிக்கப் பட்டுள்ளது. 2013 ஆம் ஆண்டில் 62 சதவீதம் எல்லையோரம் விளக்குகள் அமைக்கும் பணி நிறைவடைந்ததாகவும், மொத்தம் 647 கிலோ மீட்டரில் மோடி அரசு பொறுப்பேற்ற மூன்று ஆண்டுகளில் பாகிஸ்தான் எல்லையை ஒட்டி 45 கிலோ மீட்டரும், எஞ்சிய பகுதி பங்களாதேஷ் எல்லையை ஒட்டியும் விளக்குகள் அமைக்கப்பட்டதாகவும் குறிப்பிடப்பட்டுள்ளது. இதன்மூலம் இந்தியா - பாகிஸ்தான் எல்லையில் 2011 ஆம் ஆண்டிலேயே ஏறக்குறைய விளக்குகள் அமைக்கும் பணி நிறைவடைந்ததாகவும், அதுதொடர்பான புகைப்படத்தை நாசா எடுத்து அனுப்பியதாகவும் தெரிவிக்கப்பட்டிருந்தது. ஏற்கெனவே ஆயிரத்து 861 கிலோ மீட்டர் தொலைவிலான இந்திய எல்லையில் ஒளிவிளக்குகள் அமைக்கப்பட்டு விட்டது. புகைப்படமும் எடுக்கப்பட்டுள்ளது. அப்படி இருக்கும்போது, உள்துறை அமைச்சகம் ஏன் நம் எல்லையில் எடுக்கப்பட்ட புகைப்படங்களைத் தவிர்த்து விட்டு, மற்ற நாட்டின் எல்லையில் எடுக்கப்பட்ட புகைப்படத்தை வெளியிட்டு தவறான தகவலை வெளியிட்டுள்ளது. அரசின் அதிகாரபூர்வ இணையதளத்திலேயே இதுபோன்ற போலியான புகைப்படம் வெளியிடப்பட்டால், போலியான செய்திகளை வெளியிடும் இணையதளங்களுக்கும் அரசுத்துறை இணையதளங்களுக்கும் என்ன வேறுபாடு?" என கட்டுரையாளர் கேள்வி எழுப்பியுள்ளார். 'அனைத்துத் துறைகளிலும், அனைவரையும் உள்ளடக்கிய வளர்ச்சி' என்பதே மத்திய அரசின் இலக்கு, 'புதிய இந்தியாவைப் படைப்போம்' என் றெல்லாம் சாதனைகளாகப் பலரும் தெரிவித்து வருவதும், இதுபோன்ற போலியான புகைப்படங்களையும், பொய்யான தகவல்களையும் வெளியிடுவது போன்றது தானா? என்ற சந்தேகம் மக்கள் மனதில் எழுகிறது. "ஒளிர்கிறது இந்தியா" என்று தெரிவிக்கும் மத்திய அரசின் விளம்பரங்களும், எல்லைப்பகுதியில் ஒளிரும் விளக்குகள் புகைப்படம் போன்று போலியானவைதானா என்ற கேள்வியும் எழாமல் இல்லை. சிலரை சில காலமும், பலரை பல காலமும் ஏமாற்றலாம். ஆனால், நாட்டு மக்களை தொடர்ந்து ஐந்து ஆண்டுகாலமும் ஏமாற்ற முடியாது என்பதை மத்திய ஆட்சியாளர்கள் உணர்ந்தால் அவர்களுக்கு நல்லது!


சிறுவனுக்கு போதைப்பொருள் உட்கொள்ளச் சொன்ன ஆடவர் கைது.

சுங்கைப் பட்டாணி, மூன்று வயது பாலகனுக்கு போதைப்பொருள் கொடுத்ததாக சமூக வலைத்தளங்களில் பகிரப்பட்டு வந்த காணொளியில் சம்பந்தப்பட்ட ஆடவரை போலீ சார் கைது செய்துள்ளனர். சுங்கைப் பட்டாணியிலுள்ள சுல்தான் அப்துல் அலிம் மருத்துவமனையில் அச்சிறுவன் சிகிச்சை பெற்று வருகிறான். அச்சிறு வனுடன் அங்கு தங்கியிருந்த தாயாரைக் காண வந்த 28 வயதுடைய ஆடவரை போலீசார் கைது செய்துள்ளனர். சம்பந்தப்பட்ட காணொளி தொடர்பிலும் சிறுவனை போதைப்பொருள் உட்கொள்ள சொன்னதற்காக அந்த ஆடவரை கைது செய்ததோடு மேல் விசா ரணைக்காக 4 நாட்கள் தடுப்பு காவலில் வைக்கப்பட்டுள்ளதாக கெடா குற்றப்புலன் விசாரணை தலைவர் டத்தோ மியோர் வாஹிட் கூறினார். கடந்த புதன்கிழமை அச்சிறுவனின் தாயார் கைது செய்யப்பட்டு போலீஸ் விசாரணைக்கு உட்படுத்தப்பட்டார். விசாரணைக்கு பின்னர் அவர் விடுவிக்கப்பட்டார். தன் முன்னாள் கணவனை வெறுப்பேற்றுவதற்காக அச்சிறுவனின் தாய் வேண்டுமென்றே அவ்வாறு ஒரு காணொளியை பதிவேற்றம் செய்ததாக போலீஸ் விசாரணையில் தெரிய வந்தது. இந்த காணொளியை அம்மாதுவின் காதலன் முன்னாள் கணவரின் தாயாருக்கு அனுப்பியுள்ளார். இதன் தொடர்பில் அச்சிறுவனின் பாட்டி போலீசில் புகார் செய்தது குறிப்பிடத்தக்கது.


பராமரிப்பு இல்லத்தில் துன்புறுத்தப்பட்டதா?

பெட்டாலிங் ஜெயாவிலுள்ள குழந்தை பராமரிப்பாளர் இல்லத்தில் துன்புறுத்தப்பட்டதாக நம்பப்படும் சம் பவத்தையடுத்து இரண்டு வயது பெண் குழந்தை கடந்த செவ்வாயன்று மரணமடைந்தது. மரணமுற்ற குழந்தையின் தாய் வேலைக்குப் புறப்படு வதற்கு முன் தன் குழந்தையை அன்று பிற்பகல் 1 மணிக்கு அப்பராமரிப்பாளரிடம் விட்டுச் சென்றுள்ளார். ஒரு மணி நேரம் கழித்த பின் அக்குழந் தைக்கு உடல்நலமில்லை எனத் தகவல் வந்துள்ளது. சம்பந்தப்பட்ட தாய் அப்ப ராமரிப்பாளர் இல்லம் சென்ற போது குழந்தை சுய நினை வின்றி இருந்துள்ளது. மலாயா பல்கலைக் கழக மருத்துவ மையத்திற்கு விரை ந்த நிலையில் அக்குழந்தை அன்று மாலை 5.40க்கு மரண முற்ற தாகத் தெரிவிக்கப்பட் டுள்ளது. மரணமுற்ற குழந்தையின் உடல் முழுவதும் காயங்கள் இருப்பது தொடக்கப் புலனாய்வில் தெரியவந்துள்ளது. இச்சம்பவம் தொடர்பில் போலீஸ் புலனாய்வைத் தொடக்கியுள்ளது.புலனாய்வுக்கு உதவும் வகையில் ஒரு மாதையும் இரு ஆடவர்களை யும் போலீஸ் கைது செய்துள்ளது.


பிக்பாஸ் நிகழ்ச்சிக்கு தடை விதிக்கணும்; நடிகை காயத்ரி மீது போலீஸில் புகார்!

பிரபல தனியார் தொலைக்காட்சி விஜய் டிவியில் பிக் பாஸ் என்ற நிகழ்ச்சியை நடிகர் கமல்ஹாசன் மூலம் நடத்தப்பட்டுவருகிறது. இந்நிகழ்ச்சி பொது மக்களிடமும் நெட்டிசன்களிடமும் பெரும் எதிர்ப்பையும் வரவேற்பையும் பெற்றுவருகிறது. இந்நிலையில் நடிகை காயத்ரி ரகுராம் சர்ச்சைக்குரிய கருத்தைக் குறிப்பிட்ட சமூகங்களுக்கு எதிராகவும் , மீனவர்களுக்கு எதிராகவும் பேசியதாக இணைய தளங்களில் அவருக்கு எதிராகக் கருத்துத் தெரிவித்து வருகின்றனர். இதனிடையே, காயத்ரி ரகுராம் மீது நடவடிக்கை எடுக்கவும், பிக்பாஸ் நிகழ்ச்சிக் குத் தடை விதிக்கவும் கோரி திராவிட விடுதலை கழகத்தின் சார்பாக மதுரை மாவட்டச் செயலாளர் மணி அமுதன் மதுரை கமிஷனர் அலுவலகத்தில் மனு அளித்தார். அந்த மனுவில், விஜய் டி.வி-யில் ஒளிபரப்பாகும் நிகழ்ச்சியில் காயத்ரி ரகுராம், "சேரி பிஹேவியர்ஸ்" எனத் திட்டியுள்ளார். இது தலித் மக்களைக் கொச் சைப்படுத்தும் மற்றும் ஜாதிக் கலவரங்களைத் தூண்டும் விதமாக உள்ளது. எனவே, அவர் மீது நடவடிக்கை எடுக்க வேண்டும். மேலும் பிக் பாஸ் நிகழ்ச் சியைத் தடை செய்ய வேண்டும் என்று குறிப்பிடப்பட்டுள்ளது. மதுரை புதிய போலீஸ் கமிஷனர் மகேஷ்குமார் அகர்வால் இன்றுதான் பதவியேற்றுள்ளார் என்பது குறிப்பிடத்தக்கது .


பன்னீர்செல்வத்தின் அடுத்த அதிரடி ஆரம்பம்..!

முன்னாள் முதல்வர் பன்னீர்செல்வத்தின் அடுத்த அதிரடியாக தமிழகம் முழுவதும் சுற்றுப்பயணம் செய்து தொண்டர்களை சந்திக்க உள்ளார். இதனால், பழனிசாமி அணியுடன் பேச்சுவார்த்தை நடக்குமா என்ற சந்தேகம் எழுந்துள்ளது. ஜெயலலிதா மரணத்துக்கு பிறகு அ.தி.மு.க பொதுச்செயலாளரானார் சசிகலா. இவரை எதிர்த்து திடீரென போர்க்கொடி தூக்கினார் முன்னாள் முதல்வர் பன்னீர்செல்வம். அவரின் இந்த முடிவு அ.தி.மு.க.வையே அதிரவைத்தது. சசிகலாவின் தலைமையை பிடிக்காத கட்சியின் முன்னணி நிர்வாகிகள் பலர் பன்னீர்செல்வம் அணியில் இணைந்தனர். தொண்டர்களில் பலரும் பன்னீர்செல்வம் தலைமையை விரும்பினர். இதனிடையே, சொத்துக்குவிப்பு வழக் கில் குற்றவாளி என அறிவிக்கப்பட்ட சசிகலா பெங்களூரு சிறையில் அடைக்கப்பட்டார். இந்நிலையில், இரட்டை இலைச் சின்னம் கோரி இருதரப்பு அணியினரும் தேர்தல் ஆணையத்தில் முறையிட்டனர். இதையடுத்து, அ.தி.மு.க பெய ரையும், இரட்டை இலைச் சின்னத்தையும் பயன்படுத்த தடைவிதித்தது தேர்தல் ஆணையம். இதனிடையே, இரட்டை இலைச் சின்னத்தை கைப்பற்றும் நோக்கி தேர்தல் ஆணையத்துக்கு லஞ்சம் கொடுக்க முயன்ற குற்றச்சாட்டின்பேரில் டி.டி.வி.தினகரனை டெல்லி காவல்துறையினர் கைது செய்தனர். இதையடுத்து, அவர் டெல்லி திகார் சிறையில் அடைக்கப்பட்டார். முன்னதாக சசிகலா குடும்பத்தை கட்சியில் இருந்து தள்ளிவைப்பதாக பழனிசாமி அணியினர் திடீர் அறிவிப்பை வெளியிட்டனர். இருதரப்பிலும் பேச்சு வார்த்தை நடத்துவதற்காக குழு அமைக்கப்பட்டது. ஆனால், இன்றுவரை பேச்சுவார்த்தை நடைபெறவில்லை. பன்னீர்செல்வம் அணியினர் விதித்துள்ள இரண்டு நிபந்தனையால் பேச்சுவார்த்தை நடப்பதில் முட்டுக்கட்டை ஏற்பட்டுள்ளது. இதனிடையே, வரும் 5ம் தேதி முதல் தமிழகம் முழுவதும் பன்னீர்செல்வம் திடீர் சுற்றுபயணத்தை மேற்கொள்கிறார். காஞ்சிபுரத்தில் தனது சுற்றுப்பயணத்தை துவங்கும் பன்னீர்செல்வம், இரு அணிகள் இணைப்பு குறித்தும், ஜெயலலிதா மரணம் குறித்தும் தாெண்டர்கள் மற்றும் பொதுமக்களின் கருத்தை அறிய திட்டமிட்டுள்ளார். மேலும், கட்சியை வளர்ப்பது தொடர்பாக மாவட்ட நிர்வாகிகளையும் அவர் சந்தித்து கருத்து கேட்க உள்ளார். ஒரு மாதம் சுற்றுப்பயணம் செய்ய பன்னீர்செல்வம் முடிவு செய்துள்ளதாக கூறப்படுகிறது. பன்னீர்செல்வம் அணியுடன் பேச்சுவார்த்தை நடந்தே தீரும் என்று அமைச்சர்கள் ஒருபக்கம் கூறிவருகின்றனர். ஆனால், பன்னீர்செல்வமோ ஒருமாத சுற்றுப்பயணத்தை ஆரம்பிக்க உள்ளார். பன்னீர்செல்வத்தின் இந்த திடீர் முடிவு பழனிசாமி அணியினரை அதிர்ச்சியடைய வைத்துள்ளது


'எதிரி' அ.தி.மு.க; 'துரோகி' தி.மு.க!  - தினகரனை ஆதரிக்கும் விஜயகாந்த்?

ஆர்.கே.நகர் தொகுதியில் போட்டியிடப் போவதில்லை' என தே.மு.தி.க தலைமை அறிவித்துவிட்டது. 'இடைத்தேர்தலில் யாருக்கும் ஆதரவு இல்லை என விஜயகாந்த் கூறினாலும், தினகரனுக்கு ஆதரவாக தே.மு.தி.க நிர்வாகிகள் தேர்தல் வேலை பார்க்கும் வாய்ப்புகள் அதிகம்' என்கின்றனர் வடசென்னை தே.மு.தி.க நிர்வாகிகள்.

தே.மு.தி.க தலைவர் விஜயகாந்த் உடல் பரிசோதனைக்காக இன்று சிங்கப்பூர் சென்றுவிட்டார். கடந்த ஜனவரி மாதம் உடல்நலக் குறைவு காரணமாக போரூரில் உள்ள தனியார் மருத்துவமனையில் அனுமதிக்கப்பட்டார். ஒருமாத கால சிகிச்சைக்குப் பிறகு வீடு திரும்பியவர், தொடர்ந்து மருத்துவர்களின் கண்காணிப்பில் இருந்தார். ' மேல் சிகிச்சைக்காக சிங்கப்பூர் செல்ல இருக்கிறார்' என அப்போது கூறப்பட்டாலும், இந்தப் பயணம்குறித்து தே.மு.தி.க தலைமை எந்த அறிவிப்பையும் வெளியிடவில்லை. இந்நிலையில், இன்று சிங்கப்பூர் செல்வதற்கு முன்பு செய்தியாளர்களிடம் பேசிய விஜயகாந்த், ' ஆர்.கே.நகர் இடைத்தேர்தலைப் புறக்கணிக்கிறோம். நாங்கள் யாருக்கும் ஆதரவு கொடுக்க மாட்டோம். ஆர்.கே.நகரில் பணபலம் உள்ளவர்கள் தேர்தலில் வெற்றி பெறுவார்கள். முறைகேட்டை தடுக்க மாலை 5 மணிக்கு மேல் பிரசாரம் செய்யத் தடை விதிக்க வேண்டும்' எனக் கூறிவிட்டுக் கிளம்பிவிட்டார்.

"ஆர்.கே.நகர் தொகுதிக்குக் கடந்த ஏப்ரல் மாதம் இடைத்தேர்தல் அறிவித்தபோது, தே.மு.தி.க வடசென்னை மாவட்டச் செயலாளர் மதிவாணன் வேட்பாளராக அறிவிக்கப்பட்டார். அப்போது உடல்நலிவுற்று இருந்தாலும் பிரசாரத்தில் கலந்துகொண்டார் விஜயகாந்த். தொகுதிக்குள் வரலாறு காணாத பணப்புழக்கம் காரணமாக, தேர்தல் ரத்து செய்யப்பட்டது. 'இந்தமுறை மீண்டும் மதிவாணனே போட்டியிடுவார்' என நிர்வாகிகள் எதிர்பார்த்திருந்தனர். ' போட்டியிட விருப்பமில்லை' எனக் கட்சித் தலைமை உறுதியாக அறிவித்துவிட்டது. இதன் பின்னணியில் வேறு சில காரணங்கள் இருக்கின்றன" என விவரித்த தே.மு.தி.க நிர்வாகி ஒருவர், "பொதுவாக, இடைத்தேர்தல் என்றாலே ஆளும்கட்சிதான் வெற்றி பெறும். அதையும் மீறி பென்னாகரம் உள்பட பல இடைத்தேர்தல்களை தே.மு.தி.க சந்தித்துள்ளது. தற்போதுள்ள சூழலில் தனித்துப் போட்டியிட்டுக் கைக்காசை இழப்பதற்குக் கட்சி நிர்வாகிகள் விரும்பவில்லை.

பிரதான கட்சிகளுடன் கூட்டணி என்றால், கடன் வாங்கி செலவு செய்வதற்கு தயங்க மாட்டார்கள். தனித்துக் களம் இறங்கும்போது, நிர்வாகிகள் பலரும் மௌனமாக ஒதுங்கிவிடுகின்றனர். இதைக் கட்சித் தலைமையும் உணர்ந்து வைத்துள்ளது. ஆர்.கே.நகர் இடைத்தேர்தலில் போட்டியிடுவதுகுறித்து சில நாள்களுக்கு முன்பு கேப்டனுடன் தீவிர ஆலோசனை நடந்தது. தொகுதி நிலவரம்குறித்து கட்சி நிர்வாகிகள் விளக்கியுள்ளனர். அப்போது பேசிய விஜயகாந்த், ' அ.தி.மு.க நமக்கு எதிரி. தி.மு.க நமக்கு துரோகி. இவர்கள் இருவரைத் தவிர, வேறு யார் வந்து கேட்டாலும் ஆதரவு கொடுங்கள்' என சிம்பாலிக்காக சொல்லிவிட்டார். தேர்தல் களத்தைப் பொறுத்தவரையில், தி.மு.கவுக்கு ஆதரவாக வி.சி.கவும் இந்திய கம்யூனிஸ்ட் கட்சியும் களம் இறங்கியுள்ளன. அரசு இயந்திரத்தைப் பயன்படுத்தி வெற்றி பெறுவதற்கு ஆளும்கட்சி முனைப்பு காட்டும். இவர்களைத் தவிர்த்துப் பார்த்தால் தினகரன் மட்டுமே தனித்துத் தெரிகிறார். அவருக்கு ஆதரவு கொடுப்பது பற்றியும் கட்சி நிர்வாகிகள் பேசியுள்ளனர். இதற்குத் தலைமையிடம் இருந்து எந்த எதிர்ப்பும் வரவில்லை. எனவே, வடசென்னை நிர்வாகிகள் அனைவரும் தினகரனுக்குத் தேர்தல் வேலை பார்க்கும் வாய்ப்புகள் அதிகம்" என்றார் விரிவாக.

"இடைத்தேர்தலில் தனித்துப் போட்டியிடும் தினகரனுக்கு தே.மு.தி.க ஆதரவு என்பது கூடுதல் பலம் தரும். அடுத்து வரக் கூடிய தேர்தல்களிலும் தினகரனுடன் கூட்டுச் சேர வேண்டும் என்பதில் தே.மு.தி.க நிர்வாகிகள் சிலர் உறுதியாக உள்ளனர். 'அப்படியொரு கூட்டணி உருவானால், நம்முடன் வேறு சில கட்சிகளை இணைத்துக் கொள்ளலாம்' என்பது தலைமையின் கணக்கு. இடைத்தேர்தல் பிரசாரத்தில் தினகரனுடன் தே.மு.தி.க கொடியும் செல்லுமா என்பது ஒரு சில நாள்களில் தெரிந்துவிடும்" என்கின்றனர் தே.மு.தி.க நிர்வாகிகள்.


அஞ்சாத வடகொரியா: மீண்டும் விண்ணில் பாய்ந்தது ஏவுகணை

உலக நாடுகள் எதிர்ப்பு தெரிவித்தாலும் அதற்கு ஒருபோதும் செவிசாய்க்க மாட்டோம் என வட கொரியா மீண்டும் நிரூபித்துள்ளது. வடகொரியா மீண்டும் நேற்று காலை 5.30 மணிக்கு புக்சாங் பகுதியில் இருந்து கண்டம் விட்டு கண்டம் சென்று தாக்குதல் நடத்த ஏற்ற ‘பேலிஸ்டிக்’ ரக ஏவுகணை ஒன்றை பரிசோதித்துப் பார்த்தது. ஆனால் அந்த ஏவுகணை, விண்ணில் பாய்ந்த சில வினாடிகளில் வெடித்துச் சிதறிவிட்டது. அந்த வகையில், இந்த சோதனை தோல்வியில் முடிந்து விட்டது. இந்த ஏவுகணை ‘கேஎன்–17 பேலிஸ்டிக்’ ரகத்தை சேர்ந்தது என தகவல்கள் கூறுகின்றன. வடகொரியாவின் ஏவுகணை சோதனை தோல்வி அடைந்திருப்பதை தென்கொரியாவும், அமெரிக்காவும் உறுதி செய்தன. சீனா மற்றும் அதன் அதிபர் ஜின்பிங்கின் விருப்பத்தை வடகொரியா மதிக்கவில்லை. ஏவுகணையை வெற்றிகரமாக ஏவியபோதும், அது மோசமான தோல் வியை கண்டுள்ளது என டொனால்டு டிரம்ப் தனது டுவிட்டர் பக்கத்தில் கூறியுள்ளார்.


சொந்த நாட்டிலேயே அகதிகளாக வாழும் மண்டப வாழ்க்கை!

புக்கிட் தாகார் நைகல் கார்டினர் தோட்டம் புயல், மழை காரணமாக பாதிக்கப்பட்டதைத் தொடர்ந்து 15 குடும்பங் களைச் சேர்ந்த 70 உறுப்பினர்கள் இன்னும் எத்தனை நாட்களுக்கு பள்ளி மண்டபத்தில் இருப்பது என்று கேள்வி எழுப்பியுள்ளனர். பள்ளி மண்டபத்தில் எந்த வசதியும் இல்லாமல் நாங்கள் குழந்தைகளுடன் முறையான படுக்கை வசதி இல்லா மல் உணவு மட்டும் கொடுத்தால் போதுமா? உடனடியாக புயலால் பாதிக்கப்பட்ட எங்களின் குடியிருப்புகளை சீர மைத்து கொடுக்காமல் காலம் கடத்துவது முறையாகுமா? என்று கேள்வி எழுப்பியுள்ளனர். இது பற்றி தோட்டத் தொழிற்சங்கத் தலைவர் நீலவண்ணனிடம் கேட்டபோது நீலவண்ணன் தமது செய்தியில், புயலால் பாதிக்கப்பட்ட 15 குடும்பங்களைச் சேர்ந்த 70 பேருக்கு உதவிகள் செய்து பள்ளி மண்டபத்தில் சேர்க் கப்பட்டுள்ளார்கள். அவர்களின் வீடுகளை உடனடியாக சீரமைத்து கொடுக்கும்படி தோட்ட நிர்வாகத்தை கேட்டுக் கொண்டதன் பேரில் தோட்ட நிர்வாகம் இருவரை பழுது பார்க்கும் படி கூறியும் பழுது பார்ப்பவர்கள் மிகவும் தாமதமாக செய்து வருவதால் இன்னும் எத்தனை நாளைக்குள் முடிப்பார்கள் என்பதும் தெரிய வில்லை. எங் களின் தொழிலாளர்கள் படும் வேதனையை பார்க்க முடியவில்லை என்று கூறியவர் துணையமைச்சர் கமல நாதன் தொழிலாளர்களுக்கு வேண்டிய உதவிகளை செய்து கொடுத்ததுடன் வீடுகளை பார்ப்பதற்கு நிர்வாகம் ஒப்புக் கொள்ளாததால் அவர்களின் முயற்சியை கை விட்டனர். மேலும் சிலாங்கூர் மாநில தொழிற்சங்கம் தோட்ட நிர்வாகத்துடன் பேச்சு வார்த்தை நடத்தி விரைவாக வீடு களை பழுது பார்க்கும் படி கூறுகிறோம் என்று தெரிவித்துள்ளனர். எப்போது வீடு பழுது பார்ப்பார்கள் எப்போது நாங்கள் மண்டபத்தை விட்டு செல்வோம் என்ற நிலையில் உள்ளோம் என்று நீலவண்ணன் தெரிவித்தார். உணவு மற்ற உதவிகள் எங்களுக்கு கிடைத்தாலும் முதியவர்கள் உடல் நலம் குன்றியவர்களின் நிலையையும் நாங்கள் யோசிக்க வேண்டியுள்ளது என்று நீலவண்ணன் தெரிவித்தார். பாதிக்கப்பட்ட மக்களுக்கு ம.இ.கா.வும், பிகேஆர் கட்சியும் அன்றாடம் உணவு வழங்கி வருவதாக தெரிவித்தனர்.


7 பேர் விடுதலையில் அற்புதம்மாள் சொன்னதை ஆளுநர் நிறைவேற்ற வேண்டும்

புதுக்கோட்டையில் இன்று மாலை நடக்க உள்ள அண்ணா பிறந்தநாள் நலத்திட்ட உதவிகள் வழங்கும் விழா மற்றும் பொதுக்கூட்டத்தில் கலந்துகொள்ள வந்துள்ள அம்மா மக்கள் முன்னேற்ற கழகம் துணைப் பொதுச் செயலாளர் டிடிவி தினகரனுக்கு மாவட்டம் முழுவதும் பதாகைள் வைக்கப்பட்டுள்ளது பல இடங்களில் முதல்வரே என்ற வாசகத்துடன் பதாகைகள் இருப்பதால் பலருக்கும் குழப்பம் நீடித்தது இந்த நிலையில்  செய்தியாளர்களை சந்தித்த போது.

ஆர்கே நகர் இடைத்தேர்தலில் வெற்றி பெற்றது போல் விரைவில் நடைபெற இருக்கின்ற இரு சட்டமன்ற தொகுதிகளிலும் தேர்தலில் அமமுக மிகப்பெரிய வெற்றி பெறுவோம்.குட்கா ஊழலில் வேறு யாரையும் மாட்டி விடக்கூடாது என்பதற்காக விஜயபாஸ்கருக்கு மேலும் பதவி கொடுத்து உள்ளனர்.

ராஜீவ் காந்தி கொலை வழக்கில் ஏழு பேர் விடுதலையில் அற்புதம்மாள் சொன்னதைப் போல இதில் அரசியல் தலையீடு வேண்டாம் என்ற அடிப்ப டையில் கவர்னர் விடுதலை செய்து நல்ல முடிவு எடுக்க வேண்டும்.குட்கா ஊழலில் அமைச்சர் விஜயபாஸ்கர் இன்றோ நாளையோ பதவி பறிபோகுமா என்ற பயத்தில் உள்ளார் இதை அதிமுக நிர்வாகிகளே என்னிடம் தொடர்பு கொண்டு பேசி வருகின்றனர். தற்போது அதிமுகவினர் பாரதிய ஜனதா கட்சியை எதிர்த்துப் பேசி வருகின்றனர். தம்பிதுரை பேச்சு பாஜகவினர் அதிமுக கதவை சாத்திவிட்டனர் என்பதை காட்டுகிறது. எப்போது தேர்தல் வந்தாலும் நம்ம விஞ்ஞானி செல்லூர் ராஜு போன்ற அமைச்சர்கள் எல்லாம் அவரது தொகுதியிலயே டெபாசிட் இழந்து வீட்டிற்கு செல்ல வேண்டிய சூழ்நிலை வரும். கடம்பூர் ராஜூ எந்த பாதுகாப்பும் இல்லாம அவர் தொகுதி கிராமங்களுக்குள் சென்று பாதிப்பில்லாம திரும்பட்டும் அப்பவே எங்க எம்எல்ஏக்களை அவர் கூட அனுப்பி வைக்கிறேன்.

பாஸ்கரன் புதிக கட்சி தொடங்கியது பற்றிய கேள்விக்கு.. ஒரு குடும்பத்தில் உள்ளவர்கள் வேறு கட்சியில்இருக்க கூடாதா என்ன? தமிழகத்தில் நடக்கும் எப்பாடி ஆட்சி செயல் இழந்து விட்டது இதற்கு உதாரணம் சிறைத்துறை சொகுசு வாழ்க்கை இதற்கு சிறைத்துறை மந்திரி தான் பதில் அளிக்க வேண்டும் என்றார்.


பிரதமர் ரணில் விக்ரமசிங்க சர்ச்சையில் சிக்கியுள்ளதாக செய்தி

பிரதமர் ரணில் விக்ரமசிங்க சர்ச்சையில் சிக்கியுள்ளதாக சிங்கள ஊடகமொன்று செய்தி வெளியிட்டுள்ளது. ஐக்கிய நாடுகள் சபையின் வெசாக் தின விழா, இந்திய பிரதமர் நரேந்திர மோடி தலைமையில் நேற்று நடைபெற்றது. இந்த நிகழ்வில் கலந்து கொண்ட பிரதமர் ரணில் விக்ரமசிங்க பௌத்த கொடியை தலை கீழாக அணிந்திருந்தார் என குற்றம் சாட்டப்பட்டுள்ளது. இதன்போது எடுக்கப்பட்ட புகைப்படங்கள் சிலவும் இணையத்தளங்களில் பதிவிடப்பட்டுள்ளது. குறித்த நிகழ்வில் கலந்துகொண்டிருந்த ஏனையோர் சரி யான முறையில் பௌத்த கொடியை அணிந்திருந்ததாகவும் ஊடகம் சுட்டிக்காட்டியுள்ளது.


துரோகிகளை அடையாளம் காண நடவடிக்கை.

கோத்தா கினபாலு,

உள்துறை அமைச்சின் கீழ் உள்ள அமலாக்க நிறுவனங்களின் மத்தியில் சில எதிரிகளும் துரோகிகளும் இருக்கின்றனர். அவர்களை அடையாளம் கண்டு ஒழிப்பதில் தமது அமைச்சு தீவிரமாக இறங்கியுள்ளது என்று அதன் துணை அமைச்சர் முகமட் அஜிஸ் ஜமான் கூறினார்.குற்றச்செயல்களை துடைத்தொ ழிப்பதும் இப்பிரிவின் நடவடிக்கைகளில் ஒன்றாகும். ஆனால், நாங்கள் மேற்கொள்ளவிருக்கும் இந்நடவடிக்கைகள் பற்றி தகவல்களை அம்பலப்படுத்தும் சில தரப்பினரும் எங்களுடன் இருக்கவே செய்கின்றனர் என்று அவர் சொன்னார்.

Read More: Malaysia Nanban Tamil Daily on 4.2.2019


சாலையோரம் இறந்துகிடந்த ஆடவர்!

நேற்று முன்தினம் தாமான் ஸ்ரீ லாலாங்கில் சாலையோரமாக ஆடவர் இறந்து கிடந்தார்.நேற்று இங்கு இதனை தெரிவித்த கோத்தா திங்கி மாவட்ட போலீஸ் தலைவர் சூப்ரிண்டெண்டன் ரஹ்மாட் ஒஸ்மான் மாலை 4.45 மணிக்கு நடந்த அந்த சம்பவத்தில் தனது வீட்டிற்கு மோட்டார் சைக்கிளில் திரும் பிக் கொண்டிருந்த 29 வயது சால்ஹக்கிம் தாபில் மோட்டார் சைக்கிளிலிருந்து வழுக்கி விழுந்ததைத் தொடர்ந்து அவருக்கு மாரடைப்பு ஏற்பட்டிருக்கலாம் என நம்புவதாக தெரிவித்தார். மருத்துவமனைக்கு அவர் கொண்டு செல்லப்பட்டபோதும் ஏற்கெனவே அவர் இறந்துவிட்டதை மருத்துவமனையும் உறுதி படுத்தியது.


7 கார்களை மோதிய பஸ் டிரைவர் ஒரு போதைப் பித்தர்.

கோலாலம்பூர்,

ஜாலான் அம்பாங் வழியாக ஏழு கார்களை மோதித்தள்ளிய ரேப்பிட் கே.எல். பஸ் ஓட்டுநர் மெத்தபெத்தமின் எனும் ஒரு வகை போதை பொருளை உட்கொண்டிருந்தது கண்டுபிடிக் கப்பட்டுள்ளதாக போலீசார் நேற்று கூறினர். அந்த 32 வயது சந்தேகப் பேர்வழி மீது நடத்தப்பட்ட சோதனையில் அவர் போதைப்பொருள் உட்கொண்டிருப்பது உறுதியாகியுள்ளது என...

Read More: Malasyia Nanban Tamil Daily on 18.8.2018


இன்றைய ஜெயலலிதா நிலையில் அன்று எம்ஜிஆர்..

சென்னை: முதல்வர் ஜெயலலிதா மருத்துவமனையில் சிகிச்சை பெற்றுவரும் நிலையில், பொறுப்பு முதல்வர் வேண்டாம் என்று அதிமுக கூறிவந்தாலும், எம்ஜிஆர் இதேபோன்று சிகிச்சை பெற்ற காலத்தில் வேறு மாதிரியான நடைமுறைகள் பின்பற்றப்பட்டது கவனிக்கப்பட வேண்டியது. முன்னாள் முதல்வர் மறைந்த எம்ஜிஆர், 1984ம் ஆண்டு, இதே அக்டோபர் மாதம், இதேபோன்று சென்னை அப்பல்லோவில் உடல் நலக்குறைவால் அட்மிட் செய்யப்பட்டார். நீண்ட நாட்கள் அவர் சிகிச்சை பெற வேண்டும் என்று அப்பல்லோ அறிக்கை வெளியானதும், அப்போதைய ஆளுநர் காட்சிக்குள் காலடி எடுத்து வைத்தார். ஆட்சி நிர்வாகம் ஸ்தம்பித்துவிடக்கூடாது என்பதற்காக, ஆளுநர் எஸ்.எல்.குரானா உடனடியாக மூத்த அமைச்சர்களை அழைத்து ஆலோசனை நடத்தினார். எம்ஜிஆர் அப்போது சுய நினைவில் இல்லை என்பதால் அவருக்கு பதிலாக யாரை பொறுப்பாளராக நியமிப்பது என்பதை அவரிடமே கேட்க முடியாத நிலை இருந்தது. வாய் மொழி உத்தரவு ஆனால், மூத்த அமைச்சர் நெடுஞ்செழியனோ, தன்னை நிர்வாக பொறுப்பேற்று நடத்துமாறு எம்ஜிஆர் வாய் மொழியாக கூறியிருந்ததாக தெரிவித்தார். ஆனால், அதற்கு ஆதாரம் இல்லாததால், ஆளுநர் என்ன செய்யலாம் என சட்ட வல்லுநர்களிடம் யோசனை கேட்டார். சட்ட ஆலோசனை முதல்வர் பணி செய்ய முடியாத காலங்களில் அமைச்சர்களில் ஒருவர் அரசை வழி நடத்தலாம் என அரசியல் சாசனத்தில் கூறப்பட்டுள்ளதாகவும், ஆனால், எழுத்துப்பூர்வமாக முதல்வர் ஒப்புதல் வழங்க வேண்டும் என்று அரசியல் சாசனம் தெளிவாக வரையறுக்கவில்லை என்பதால், வாய் மொழி உத்தரவையும் செயல்படுத்தலாம் எனவும் சட்ட வல்லுநர்கள் தெரிவித்தனர். நெடுஞ்செழியன் தலைமை இதையடுத்து நெடுஞ்செழியன் தலைமையில் மூத்த அமைச்சர்கள் குழு, ஆட்சி நிர்வாகத்தை வழி நடத்த ஆளுநர் அனுமதியளித்தார். அதே நேரம், தலைமைச் செயலாளரிடம் எழுத்துவடிவில் வாங்கிக்கொண்டு அனுமதி கொடுத்தார் ஆளுநர். கொள்கை முடிவுகளை மாற்றியமைக்கவோ, புதிதாக அறிவிக்கவோ கூடாது என ஆளுநர் அறிவுறுத்தியிருந்தார். எம்ஜிஆர் அமெரிக்கா ப்ரூக்ளின் மருத்துவமனையில் சேர்க்கப்பட்டு பொதுத்தேர்தலில் வெற்றி பெற்று மீண்டும் முதல்வராக பொறுப்பு வகித்தது வரலாறு. ஆளுநர் பணி முக்கியமானது இதேபோன்ற ஒரு சூழ்நிலை, அதே போன்றதொரு மாதத்தில், அதே கட்சியின் தலைமைக்கு மற்றும் மாநில முதல்வருக்கு ஏற்பட்டுள்ளது. இந்த நேரத்தில் ஆளுநரின் வழிகாட்டுதல் மிக முக்கியமானது. எனவே, ஆளுநர் எடுக்கும் முடிவுகளை அரசியல் கண்ணோட்டத்துடன் கொண்டு சென்று, தமிழக ஆட்சி நிர்வாகத்தை ஸ்தம்பிக்க செய்துவிடக்கூடாது என்கிறார்கள் சட்ட வல்லுநர்கள். இப்போதுதான் சேவை தேவை எம்ஜிஆர் காலத்திலாவது நெடுஞ்செழியன் உள்ளிட்ட முக்கிய அமைச்சர்கள், முதல்வர் இல்லாத நேரத்திலும் ஆட்சியை கொண்டு செல்லும் திறமைசாலிகளாக வார்த்து வைக்கப்பட்டிருந்தனர். ஆனால், இப்போதுள்ள அரசில், அனைத்து முடிவுகளும் ஜெயலலிதாவே எடுத்து பழக்கப்படுத்தப்பட்டுள்ளதால், எம்ஜிஆர் காலத்தைவிட இப்போதுதான் ஆளுநரின் பங்களிப்பு அதிகம் தேவைப்படும் என்கிறார்கள் விவரம் அறிந்தோர்.


போர்ச்சுகலில் பஸ் விபத்து பயணிகள் 29 பேர் பலி

லிஸ்பன்,

போர்ச்சுகலில் ஜெர்மனியைச் சேர்ந்த சுற்றுலா பயணிகளை ஏற்றிக் கொண்டு சென்ற பேருந்து பள்ளத்தில் கவிழ்ந்து விபத்துக்குள்ளானதில் 18 பெண்கள் உள்பட 29 பேர் சம்பவ இடத்திலேயே உயிர் இழந்தனர். ஐரோப்பிய நாடுகளில் ஒன்றான போர்ச்சுகலின் வடகிழக்கு பகுதியில் உள்ள தீவு மடெய்ரா. பிரபல சுற்றுலாத் தலமான இங்கு அயல்நாடுகளில் இருந்து ஏராளமான சுற்றுலாப் பயணிகள் வந்து செல்கிறார்கள்.

இந்த நிலையில் மடெய்ராவின் தலைநகர் புஞ்சாலில் இருந்து, கடற்கரை நகரமான கனிகோவுக்கு ஜெர்மனி யைச் சேர்ந்த சுற்றுலாப் பயணிகளை ஏற்றிக் கொண்டு பஸ் ஒன்று புறப்பட்டுச் சென்றது. கனிகோவில் உள்ள மலைப்பாங்கான பகுதியில் சென்று கொண்டிருந்த போது, பஸ் திடீரென ஓட்டுநரின் கட்டுப்பாட்டை இழந்தது.

இதனால் தறிகெட்டு ஓடிய பஸ், சாலை ஓரத்தில் உள்ள பள்ளத்தில் கவிழ்ந்து விபத்துக்குள்ளானது. இந்த கோர விபத்தில் 18 பெண்கள் உள்பட 29 பேர் சம்பவ இடத்திலேயே உயிர் இழந்தனர். மேலும் 27 பேர் படுகாயம் அடைந்தனர்.அவர்கள் உடனடியாக மீட்கப்பட்டு அருகில் உள்ள மருத்துவமனையில் சிகிச்சைக்காகச் சேர்க்கப்பட்டனர்.


திமுக தலைமைக்கு எதிராக செப்.5ல் பேரணி! - அழகிரி ஆதரவாளர்கள் ஆலோசனை கூட்டம்!

திமுகவில் இருந்து அழகிரி உள்பட அவருடைய ஆதரவாளர்களையும் கடந்த சில வருடங்களுக்கு முன்பு கட்சியில் இருந்து நீக்கி தலைமை உத்தர விட்டது. அதை தொடந்து அழகிரி அரசியலில் ஆர்வம் காட்டாமல் இருந்து வந்தார்.
இந்த நிலையில் திமுக தலைவர் கலைஞர் மறைந்ததையொட்டி திடீரென அரசியலில் குதித்த, அழகிரி கலைஞரின் உண்மையான தொண்டர்கள் எல்லாம் என் பக்கம் இருக்கிறார்கள் என்று வெளிப்படையாக பத்திரிகையாளர்களுக்கு பேட்டி கொடுத்து விட்டு தற்பொழுது திமுக தலைமைக்கு எதிராக வரும் 5ம் தேதி சென்னையில் பேரணி நடத்தி தனது பலத்தை காட்ட தயாராகி வருகிறார்.

அதன் அடிப்படையில் அழகிரி தன் ஆதரவாளர்களை தயார் படுத்தி வருகிறார். அதன் பேரில் தான் தேனி மாவட்டத்தில் அழகிரி ஆதரவாளர்கள் வீர பாண்டியில் ஆலோசணை கூட்டம் நடத்தினார்கள். இக்கூட்டத்திற்கு முன்னாள் பொதுக்குழு உறுப்பினரான போடி சண்முகம் தலைமை தாங்கினார். அது போல் முன்னாள் செயற்குழு உறுப்பினரும் பெரியகுளம் நகர செயலாருமான செல்லப்பாண்டி, முன்னாள் துணைத்தலைவரான கம்பம் கருமத்தாம் பட்டியை சேர்ந்த வீரராகவன் உள்பட 50க்கும் மேற்பட்ட முன்னாள் பொருப்பாளர்கள் கலந்து கொண்டனர்.

இதில் சென்னையில் நடைபெறும் அழகிரியின் பேரணிக்காக மாவட்டத்திலிருந்து 100 வாகனங்களில் 5000பேரை அழைத்து செல்லவேண்டும் என அழகிரி ஆதரவாளர்கள் பேசி முடித்து இருக்கிறார்கள். அதை தொடர்ந்து மாவட்டத்தில் பொறுப்பில் உள்ள உ.பிகளையும், தொண்டர்களையும் பேர ணிக்கு இழுக்கும் முயற்சியில் இப்பவே அழகிரி ஆதரவாளர்கள் தயாராகி வருகிறார்கள்.


காரிலிருந்து 4 மாத குழந்தை மீட்பு!

காரில் நான்கு கதவுகளும் பூட்டப்பட்ட நிலையில் சைபர் ஜெயாவில் நான்கு மாத குழந்தை ஒன்று காரின் முன் இருக்கையில் இரு ப்பதாக அவசர தொலைபேசி அழைப்பைப் பெற்ற கேஎல்ஐஏ தீயணைப்பு மீட்புக் குழுவினர் சம் பவம் நடந்த இடத்திற்கு விரைந்து சென்று பார்த்த போது அக்குழந்தை தனிமையில் இருப்பதைக் கண்டு கார் கண் ணாடியை கழற்றி அக்குழந்தையை காப்பாற்றினர். எதிர் பாராத விதமாக கார்களின் கதவுகள் பூட்டிக் கொண்டதால் செய்வதறியாது தவித்த அக்குழந்தையின் தாயார், பொதுமக்களின் உதவியை நாடியதாக மீட்புக் குழுவினர் கூறினர். நேற்று மதியம் 2.30 மணி அளவில் சைபர் ஜெயா ஜாலான் டிலக்ஸ் என்ற இடத்தில் இச்சம்பவம் ஏற்பட்டது.


சிறுவர்களுக்கான பாடல் போட்டி!

வட இந்தியர் நுழைவாசல் இயக்கத்தின் ஏற்பாட்டில் இரு தினங்கள் நடைபெற்ற செல்லக் குழந்தைகளுக்கான பாடல் திறன் போட்டிக்கான குரல் தேர்வில் மொத்தம் 60 பேர் கலந்து கொண் டனர். 6 வயதிலிருந்து 14 வயதுக்குட் பட்டவர்களுக்காக நடத்தப்பட்ட இந்தக் குரல் தேர்வில் கண் பார்வையற்ற இரு பிள் ளைகள் பங்கேற்றது வர வேற்கக் கூடியதாக அமைந்தது. தென் செபராங் பிறை, சிம்பாங் அம்பாட், சுங்கை பாக்காப், நிபோங் திபால் பகுதிகளிலிரு ந்தும் புக்கிட் மெர்தாஜம், கெடா, கூலிம் போன்ற இடங்களி லிருந் தும் வந்து கலந்துகொண்டு சிறப்பித்தனர். இந்த 60 பங்கேற்பாளர்களில் அடுத்த சுற்றுக்கு தகுதிப் பெறுவோரின் பெயர்கள் குறுந்தகவல் அல்லது வாட்ஸ் அப் மூலம் சம்பந்தப்பட்டவர்களுக்கு ஒரு வாரத்திற்குள் அறிவிக்கப்படு மென இயக்கத்தின் தலைவர் எஸ்.இராஜசேகர் தெரிவித்தார். செல்லக் குழந்தை களுக்காக இரண்டாவது முறையாக நடத்தப்படும் இந்நிகழ்வு நிபோங் திபாலிலுள்ள வட இந்தியர் நுழை வாசல் இயக்கத்தின் பணிமனை அரங்கில் நடை பெற்றது.


பிரபாகன் உயிருடன் இருக்கிறார். நோர்வே அதிரடி அறிவிப்பு.

நோர்வே, விடுதலைப் புலிகளின் தலைவர் பிரபாகரன் உயிருடன் இருப்பது 100 சதவீதம் உண்மை என நோர்வே அதிகாரப்பூர்வமாக அறிவித்துள்ளது.விடுதலைப் புலிகள் முன்பு இருந்ததை விட இப்போதுதான் பல மடங்கு பலத்துடன் (பணபலம் படைபலம்)இருப்பதாகவும் அறிவித்துள்ளது.மேலும் பிரபாகரன் முன்பை போல் இந்த 5ஆம்கட்ட இறுதி போருக்கு பல நாடுகளின் ஆதரவை பெற்றுள்ளார். அவருக்கு ஆதரவு அளித்துள்ள 14 நாடுகளும் இந்தியாவிற்கு எதிராக ஐநா நீதிமன்றத்தில் கையொப்பமிட்ட வளர்ச்சி பெற்றுள்ள நாடுகள் என்றும் அறி வித்துள்ளது. மேலும் இந்த ஆண்டின் இறுதியில் விடுதலை புலிகளின் மீதான தடை நீங்க இருப்பதாகவும் அதிகாரப்பூர்வமாக அறிவித்துள்ளது. 2018 இல் போர் நடத்துவதாக பிரபாகரன் தனது நட்பு நாடுகளுடன் தெரிவித்து ஆதரவையும் பெற்றுள்ளார்.எதிர்வரும் இறுதி கட்ட போரில் இலங்கைக்கு ஆயுத உதவி மட்டுமே என அமெரிக்க மற்ற இலங்கை நட்புநாடுகள் திட்டவட்டமாக கூறியுள்ளது.இறுதிக்கட்ட போர் நடைபெற போவதும் அதில் பிர பாகரன் அதீத பலத்துடன் இருப்பார் என்பதும் இந்தியாவிற்கு தெரியும் எனவேதான் இந்தியா புலிகளின் விஷயத்தில் அமைதிகாத்து வருகிறது. போர் தொடங்கும் மூன்று மாதத்திற்கு முன்பே பிரபாகரன் தனது நட்புநாடு களிடன் உதவியுடன் வான்வழி தாக்குதல் நடத்தி இலங்கையில் ஒரு பகு தியை கைப்பற்றி போரை தொடங்குவார் எனவும் அறிவித்துள்ளது.


மக்களின் ஆதரவால்தான் வலிமையாக செயல்பட முடிகிறது- பிரதமர் மோடி

புதுடெல்லி,
மத்தியில் ஆளும் பா.ஜ.க அரசு பதவியேற்று இன்றுடன் 4 ஆண்டுகள் நிறைவடைந்து, 5 ஆண்டில் அடியெடுத்து வைக்கிறது. இந்த ஆட்சி தொடர்வதற்கு உறுதுணையாக இருந்த மக்களுக்கு பிரதமர் மோடி டுவிட்டரில் நன்றி தெரிவித்தார்.
இது தொடர்பாக மோடி தனது டுவிட்டர் பதிவில், ‘2014 ம் ஆண்டு இதே நாளில் இந்தியாவில் மாற்றத்தை கொண்டு வருவதற்கான எங்களின் பயணத்தை துவக்கினோம். கடந்த 4 ஆண்டுகளாக, இந்தியாவின் வளர்ச்சி பயணத்தில் ஒவ்வொரு குடிமகனும் அளித்த ஒத்துழைப்பு காரணமாக வளர்ச்சி என்பது பேரியக்கமாக உரு வெடுத்துள்ளது. 125 கோடி இந்தியர்களும் இந்தியாவை மிகப் பெரிய உச்சத்திற்கு கொண்டு சென்றுள்ளனர்.

பா.ஜ.க அரசு மீது அசைக்க முடியாத நம்பிக்கை வைத்துள்ள மக்களுக்கு தலைவணங்குகிறேன். இந்த ஆதரவும், அன்பும் தான் ஒட்டுமொத்த அரசின் வலிமை மற்றும் ஊக்கத்திற்கு காரணம். மக்களின் ஆதரவால்தான் மத்திய அரசு வலிமையாக செயல்பட முடிகிறது. இதே உத்வேகம், அர்ப்பணிப்புடன் மத்திய பா.ஜ.க அரசு 5-வது ஆண்டில் தொடர்ந்து செயல்படும்’ என தெரிவித்துள்ளார்.


கருணாநிதியை பூட்டிவைத்து அரசியல் செய்கிறார் ஸ்டாலின்: மதுசூதனன் நேர்காணல்

தமிழகம் முழுவதுமே வெப்பம் வாட்டினாலும் ஆர்.கே.நகரில் தேர்தல் வெப்பமும் சேர்ந்து கொண்டு அனல் பறக்கிறது. எங்கு பார்த்தாலும் கரை வேட்டிக்ளும் பிரச்சார வேன்களும் தான். அதிமுக பிளவுபட்டுள்ள நிலையில், அதிமுக புரட்சித்தலைவி அம்மா கட்சி வேட்பாளர் இ.மதுசூதனன் 'தி இந்து' (தமிழ்) இணையதளத்துக்காக பிரத்யேகமாக பேட்டியளித்தார். ஆர்.கே;நகர் இடைத்தேர்தல், சசிகலா குடும்பத்தினர் கட்சியின் மீது செலுத்தும் ஆதிக்கம், ஓ.பன்னீர்செல்வத்தின் நிர்வாகத் திறமை, ஸ்டாலினின் அர சியல் எனப் பல்வேறு விஷயங்களை நம்முடன் பகிர்ந்து கொண்டார். ஆர்.கே.நகரில் உங்கள் வெற்றி வாய்ப்பு எப்படி இருக்கிறது? :ஆர்.கே.நகர் இடைத்தேர்தலில் நிச்சயம் எங்கள் அணியே வெற்றி பெறும். எங்கள் வெற்றி வாய்ப்பு பிரகாசமாக இருக்கிறது. ஆட்சியைப் பிடிக்க துடிக்கிறார் தினகரன். ஆனால், இந்தத் தேர்தலில் டிடிவி. தினகரன் டெபாசிட் இழப்பது உறுதி. எப்படி உறுதியாகச் சொல்கிறீர்கள்?: அ.தி.மு.க- வை எம்.ஜி.ஆர். தொடங்கியதும் 1973-ல் திண்டுக்கல் மக்களவைத் தொகுதிக்கு இடைத்தேர்தல் வந்தது. அ.தி.மு.க. சார்பில் கே.மாயத்தேவரும், தி.மு.க. சார்பில் பொன்.முத்துராமலிங்கமும் போட்டியிட்டனர். திமுகவினர் பணபலத்தையும், அதிகார பலத்தையும் கட்டவிழ்த்துவிட்டனர். கருணாநிதி அவரது முழு பலத்தையும் பயன்படுத்தினார். ஆனால், அந்தத் தேர்தலில் திமுக வெற்றி பெறவில்லை. அதிமுகவின் மாயத்தேவர் வெற்றி பெற்றார். அன்றைக்கு கருணாநிதி எப்படி பணபலத்தையும் அதிகார பலத்தையும் பயன்படுத்தி தேர்தல் ஆணையத்தை மீறியும் செயல்பட்டாரோ அதேபோலவே இன்று தினகரன் செய்லபடுகிறார். அன்றைய காலகட்டத்தில் திமுகவுக்கு டெபாசிட்டாவது கிடைத்தது. ஆனால், இத்தேர்தலில் தினகரன் டெபாசிட் இழப் பது உறுதி. அதன் பின்னர்தான் போயஸ் தோட்டத்திலிருந்தும் அதிமுகவிலிருந்து சசிகலா, தினகரன் உள்ளிட்ட மன்னார்குடி கும்பல் விரட்டியடிக் கப்படுவார்கள். அப்படியென்றால் வேதா நிலையத்தை மீட்டெடுப்பீர்களா?: வெகு நிச்சயமாக. வேதா நிலையம் அம்மாவின் தேவாலயம். அந்த இல்லத்தை மீட்டெடுப்போம். அம்மாவின் காரில் அமரும் அறுகதை யாருக்கும் இல்லை. நீங்கள்தானே சசிகலாவின் கரங்களைப் பற்றி பொதுச் செயலாளராக வேண்டும் என வலியுறுத்தினீர்கள்? அப்போது அவர்கள் மன்னார்குடி கும்பலாகத் தெரியவில்லையா? ஆமாம். நான் அதை மறுக்கவில்லை. சசிகலாவை மட்டும்தானே கேட்டுக் கொண்டேன். ஆனால், அவர் பொதுச் செய லாளராக ஆன பிறகு ஒட்டுமொத்த மன்னார்குடி கும்பலும் போயஸ் தோட்டத்துக்குள் நுழைந்துவிட்டதே. அன்றைய தினம் நான் சசிகலாவை பொதுச் செயலாளர் பதவியை ஏற்றுக் கொள்ளுமாறு கூறியதற்கும் காரணம் இருக்கிறது. தம்பிதுரை, செங்கோட்டையன் என பலரும் பொதுச் செயலாளர் பதவியை அடையத் துடித்துக் கொண்டிருந்தனர். பலரும் பொதுச் செயலாளர் பதவிக்கு ஆசைப்பட்டுக் கொண்டிருந்த சூழலில், அம்மாவால் இரும்புக் கோட்டைபோல் காக்கப்பட்ட கட்சிக்கு பாதகம் வரக்கூடாது என்றே சசிகலாவை ஆதரித்தேன். இது ஒரு புறம் இருந்தாலும் சசிகலாவை பொதுச் செயலாளராக முன்னிறுத்த எனக்கு வற்புறுத்தல் இருந்தது. இடைத்தேர்தல் என்றாலே ஆளுங்கட்சிக்கும் பணபலத்துக்குமே மவுசு என்ற நிலை குறித்து உங்கள் கருத்து?:இன்றைய நிலை அப்படியில்லை. சசிகலா என்பவருக்கும் அதிமுகவுக்கும் என்ன தொடர்பு. ஜெயலலிதாவால் எந்த சூழ்நிலையிலும் அரசியலில் அடையாளம் காட்டப்படாதவர் சசிகலா. அதேபோல், தினகரன் உள்ளிட்டோரையும் ஜெயலலிதா ஒதுக்கியே வைத்திருந்தார். அம்மாவால் அடையாளம் காட்டப்படாதவர்களுக்கு மக்கள் மத்தியில் ஆதரவு எப்படி இருக்கும்? தொகுதிக்குள் பணப்பட்டுவாடா நடைபெறுகிறதா?: நிச்சயமாக நடைபெறுகிறது. அதிகாலை 5 மணிக்கெல்லாம் வீடுவீடாகச் சென்று கதவைத் தட்டி பணம் விநியோகிக்கிறார்கள் என்று உறுதியான தகவல் கிடைத்திருக்கிறது. தினகரன் அணியினர் ஓட்டுக்கு ரூ.4000 வீதம் கொடுத்துவருகின்றனர். போலீஸ் உடையில் சென்று பணப் பட்டுவாடா நடைபெறுகிறது. 4000 ரூபாய் வியாபாரியாகிவிட்டார் தினகரன். மதுசூதனன் அதிமுக தலைமையுடன் நெருக்கமாக இருந்தார். அதனால், அவர் நினைத்திருந்தால் இத்தொகுதிக்கு இன்னும் நிறைய செய்திருக்கலாம் என்று மக்கள் கூறுகின்றனர்.. ஜெயலலிதாவின் நம்பிக்கையைப் பெற்றிருந்தேன் என்பது உண்மையே. அதன் அடிப்படையிலேயே தொகுதி மக்களுக்கான திட்டங்களை செயல்படுத்தி வந்தேன். ஆனால், 1996 தேர்தலின் போதே சசிகலா குடும்பத்தால் ஓரங்கட்டப்பட்டேன். ஜெயலலிதாவின் நம்பிக்கையைப் பெற்றவர்களையெல்லாம் குறிவைத்து பிரிப்பதையே சசிகலா இலக்காகக் கொண்டிருந்தார். இப்போது நிலைமையே வேறு. இந்தத் தேர்தலில் மீண்டும் ஒரு வாய்ப்பு கிடைத்தால், தொகுதி மக்கள் பிரச்சினைகளை நிச்சயம் தீர்ப்பேன்.


இந்துப் புத்தாண்டுக்கு பொது விடுமுறை.

இந்துக்களின் புத்தாண்டு தினத்திற்கு பொது விடுமுறை வழங்கப்பட வேண்டும் என்று மலேசிய இந்து சங்கமும் இந்திய வம் சாவளியைச் சார்ந்த 7 இயக்கங்களும் பிரத மரின் சிறப்பு ஆலோசகரான டத்தோ ஹெங் சியாய் கீயிடம் மகஜர் சமர்ப்பித்துள்ளனர்.இந்தியச் சமூகத்தினருக்காக அரசாங்கம் மேலும் ஒருந ாள் பொது விடுமுறையை வழங்கக் கூடும் என்று கடந்தாண்டு மே மாதத்தின் போது டத்தோ ஹெங் சியாய் கீ கூறியிருந்தார்.

அதனைத் தொடர்ந்து, அந்த பொது விடுமுறைக்கான தினத்தை தேர்ந்தெடுப்பது தொடர்பில் இந்து ஆலோசனை மன்றத்துடன் கலந்து பேசி முடிவு செய்யும்படி மலேசிய இந்துச் சங்கத்தை அவர் கேட்டுக் கொண்டார்.

Read More: Malaysia Nanban Tamil Daily on 10.2.2018


ஹெச்.ராஜா சொன்ன கருத்தில் எனக்கும் உடன்பாடில்லை!" தமிழிசை

சென்னை

நிர்மலா தேவி விவகாரம் குறித்து விசாரணை நடத்த கவர்னர் பன்வாரிலால் நியமித்த ஓய்வு பெற்ற ஐ.ஏ.எஸ். அதிகாரி சந்தானம் சென்னையில் இருந்து விமானம் மூலம் இன்று காலை மதுரை சென்றார். அழகர்கோவில் ரோட்டில் உள்ள அரசு  சுற்றுலா மாளிகைக்கு சென்ற சந்தானம் அங்கு தனது விசார ணையை தொடங்கினார்.  பேராசிரியை  நிர்மலா தேவி தொடர்பான ஆடியோ பதிவை கேட்டு ஆய்வு செய்தார்.

தொடர்ந்து பல்கலைக் கழக பதிவாளர் சின்னையாவிடம் விசாரணை நடத்தினார்.பதிவாளரை தொடர்ந்து காமராஜர் பல்கலைக்கழக துணைவேந்தர் செல்லத்துரையும்  விருந்தினர் மாளிகை வந்தார். அவரிடமும் அதிகாரி சந்தானம் விசாரணை நடத்தினார்.

முன்னதாக  துணை வேந்தர்  செல்லத்துரை நிருபர்களிடம் கூறுகையில், நிர்மலாதேவி விவகாரம் குறித்து விசாரிக்க விசாரணை  கமிஷன் அமைக்கப் பட்டுள்ளது. இதனால் நான் மேற்கொண்டு எதுவும் பேச  முடியாது என்றார்.அப்போது  நிருபர்கள், இந்த  விவகாரத்தால் காமராஜர்  பல்கலைக் கழகத்தி ற்கு அவப்பெயர் ஏற்பட்டுள்ளதா?  என கேள்வி எழுப்பினர். அதற்கு, இது உங்களின் பல்கலைக்கழகம்  என கூறிவிட்டு துணைவேந்தர் செல்லத்துரை விசாரணை அறைக்கு சென்றுவிட்டார்.

அப்போது  நிருபர்கள் நிர்மலா தேவியை சிறையில் சந்தித்து விசாரணை நடத்த திட்டமிட்டுள்ளீர்களா என  கேள்வி எழுப்பினர். இதுகுறித்து ஆலோசித்து முடிவு எடுக்கப்படும் என அவர் தெரிவித்தார்.மதுரை நாகமலை புதுக்கோட்டையில் உள்ள மதுரை காமராஜர் பல்கலைக்கழகம் செல்லும் சந்தானம் தனது முதல் கட்ட விசாரணையை தொடங்குகிறார். துணைவேந்தர் உள்ளிட்ட உயர் அதிகாரிகளை தனித்தனியாக அழைத்து விசாரணை நடத்த சந்தானம் திட்டமிட்டுள்ளார்.

நாளை (வெள்ளிக்கிழமை) அவர் அருப்புக்கோட்டைக்கு செல்ல உள்ளார். அங்கு தேவாங்கர்  கல்லூரி  நிர்வாகி கள் மற்றும் பாலியலுக்கு அழைக்கப்பட்ட மாணவிகளிடம் அவர் விசாரணை நடத்த உள்ளார். அவர் தன்னுடன் விசாரணைக்கு உதவியாக பெண் அதிகாரி ஒருவரையும் உடன் அழைத்து செல்ல திட்ட மிட்டுள்ளார். சுமார் 5 நாட்கள் மதுரையில் தங்கும் சந்தானம் 2 வாரத்தில் நிர்மலாதேவி தொடர்பான விசாரணை அறிக்கையை தாக்கல் செய்ய திட்டமிட்டுள்ளார். எனவே 30-ந்தேதிக்குள் பேராசிரியை நிர்மலாதேவி விவகாரத்தில் அவர் அறிக்கையை தாக்கல் செய்து விடுவார் என்று எதிர்பார்க்கப்ப டுகிறது.

பேராசிரியை நிர்மலா தேவி விவகாரத்தில் மாணவர்கள் , பொதுமக்கள் தகவல் தெரிவிக்கலாம் விசாரணை அதிகாரி சந்தானம் அறிவிப்பு வெளியிட்டு உள்ளார்.


அமெரிக்கவில் ராணுவ அதிகாரி மீது  பெண் நாடாளுமன்ற உறுப்பினர்  பாலியல் குற்றச்சாட்டு!

வாஷிங்டன்,

அமெரிக்க விமானப்படையில் பணியாற்றியபோது ராணுவ அதிகாரி ஒருவர் தன்னை வலுக்கட்டாயமாக பாலியல் உறவு கொண்டதாக நாடாளுமன்ற செனட் சபை உறுப்பினர் மார்தா மெக்சலி கூறினார். அமெரிக்க நாடாளுமன்றத்தில் செனட் சபை  உறுப்பினராக இருப்பவர் மார்தா மெக்சலி. இவர் அரி சோனா மாநிலத்தில் இருந்து 2ஆவது முறை குடியரசு செனட் சபை உறுப்பினராக தேர்வு செய்யப்பட்டு பணியாற்றி வருகிறார்.

இவர் ஏற்கெனவே அமெரிக்க விமானப்படையில் பணியாற்றியவர். 18 வயதில் விமானப்படையில் சேர்ந்த அவர் 26 ஆண்டுகள் பணியாற்றினார். இறுதி யாக கலோனல் அதிகாரியாக இருந்தார்.2010-ல் ஓய்வு பெற்றார். அதன் பிறகு அரசியலில் குதித்த அவர் செனட் உறுப்பினராக இருக்கிறார். அமெரிக்க ராணுவத்தில் இருக்கும் பெண்களுக்கு பாலியல் தொல்லை இருப்பதாக ஏற்கெனவே புகார்கள் இருந்தன.

இதில் தனக்கும் பாலியல் தொல்லை நடந்ததாக மார்தா மெக்சலி கூறினார். விமானப்படையில் இருந்த போது தனக்கு மேல் உள்ள அதிகாரி ஒருவர் தன்னிடம் வலுக்கட்டாயமாக பாலியல் உறவு கொண்டதாக அவர் தெரிவித்தார்.அந்த நேரத்தில் புகார் தெரிவித்தால் பல சிக்கல்களை எதிர்கொள்ள நேரிடும் என்பதால் நான் புகார் தெரிவிக்காமல் மௌனம் காத்தேன் என்று அவர் கூறினார்.


காவிரி விவகாரத்தில் அடுத்தகட்ட நடவடிக்கை! அமைச்சர்களுடன் முதல்வர் ஆலோசனை

காவிரி விவகாரத்தில் அடுத்த கட்ட நடவடிக்கை குறித்து, முதலமைச்சர் எடப்பாடி பழனிசாமி தலைமையில் தலைமைச்செயலகத்தில் ஆலோசனைக் கூட்டம் நடந்துவருகிறது.

தமிழகம் மற்றும் கர்நாடகா இடையிலான காவிரி நீர் பங்கீடு தொடர்பாக நடுவர் நீதிமன்றம் வழங்கிய தீர்ப்பை எதிர்த்து, உச்ச நீதிமன்றத்தில் மனுத் தாக்கல் செய்யப்பட்டது. இந்த மனுவை விசாரித்த நீதிமன்றம், கடந்த 16-ம் தேதி அன்று, காவிரி நதிநீர் பங்கீடு தொடர்பாக, 6 வார காலங்களுக்குள் காவிரி மேலாண்மை வாரியம் அமைக்க உத்தரவிட்டது.

இதைத் தொடர்ந்து, தமிழக சட்டமன்றத்திலும் தீர்மானம் நிறைவேற்றப்பட்டது. மேலும், டெல்லியில் மத்திய நீர்வள அமைச்சகத்தால் ஏற்பாடு செய்யப்பட்ட கூட்டத்தில், தமிழ்நாடு, கர்நாடகா, கேரளா மற்றும் புதுச்சேரி ஆகிய நான்கு மாநில தலைமைச் செயலாளர்கள் மற்றும் அரசு உயர் அலு வலர்கள் கலந்துகொண்டனர்.

அதன் பின்னர், மத்திய அரசு காவிரி மேலாண்மை வாரியம் அமைப்பது தொடர்பாக எவ்வித நடவடிக்கையும் எடுக்காமல் மௌனம் காத்துவந்தது. அ.தி.மு.க எம்.பி-க்களும் நாடாளுமன்றத்தின் மக்களவையை நடத்தவிடாமல் அமளியில் ஈடுபட்டு வந்தனர். இந்நிலையில், உச்ச நீதிமன்றம் வழங்கிய கெடு இன்றுடன் முடிவடைகிறது. மத்திய அரசிடமிருந்து எந்த அறிவிப்பும் வராத நிலையில், முதல்வர் எடப்பாடி தலைமையிலான ஆலோசனைக் கூட்டம் நடைபெற்றுவருகிறது.

இந்தக் கூட்டத்தில், துணை முதலமைச்சர் ஓ.பன்னீர் செல்லம் அமைச்சர் ஜெயக்குமார், செங்கோட்டையன் உள்ளிட்ட அமைச்சர்கள் கலந்துகொண்டு ஆலோசனை நடத்திவருகின்றனர். இதில், மத்திய அரசு காவிரி மேலாண்மை வாரியம் அமைக்கவில்லை எனில், எவ்வாறான நடவடிக்கையை மத்திய அரசுக்கு எதிராக மேற்கொள்வது என்பதுகுறித்து ஆலோசனை நடத்தப்பட்டுவருவதாகத் தகவல்கள் வெளியாகியுள்ளன.


குடியிருக்க ஒரு நிரந்தர வீடு இல்லாமல் தனித்து வாழும் தாய் தவித்து வருகிறார்.

கோலாலம்பூர் குடியிருக்க ஒரு நிரந்தர வீடு இல்லாமல் பூச்சோங் முகிபா அடுக்கு மாடி பகுதியினை சேர்ந்த 49 வயது பரமேஸ் என்ற தனித்து வாழும் தாய் தவித்து வரு கிறார். வாடகை வீட்டில் எவ்வளவு காலம்தான் குடியிருப்பது. கோலாலம்பூர் மாநகர் மன்றம் அல்லது சம்பந்தப்பட்ட தரப்பு எங்களுக்கு ஏதாவது நிரந்தர வீட்டு வசதி செய்து கொடுத்தால் பெரும் நிம்மதியாக இருக்கும். எனக்கு லோகேஸ்வரன் என்ற 23 வயது மகன், மகள் ரோனி 12 வயது. மகன் ஆயிரம் வெள்ளி சம்பளத்தில் இருக்கிறார். எங்களைப் போன்ற ஏழை களுக்கு கோலாலம்பூர் மாநகர் மன்றம் அல்லது வேறு எந்தவொரு தரப்பும் மலிவு விலை வீட்டிற்கு ஏற்பாடு செய்தால் பெரும் புண்ணியமாக இருக்கும். வீட்டு வாடகை கூட கட்ட முடியாமல் பெரும் கஷ்டத்தில் இருக்கிறோம். எங்களுக்கு உதவி செய்வதற்கு உற்றார் உறவினர் அல்லது எவருமே முன் வரவில்லை. எல்லோரும் எங்களை கைவிட்டு விட்டார்கள். எங்களின் தொடர்பு எண். 014-2443312.


தமிழகத்திற்கு நிதி ஒதுக்கீடு இல்லை... மற்ற மாநிலங்களுக்கு ரூ.7,214.03 கோடி ஒதுக்கீடு

டெல்லி:

இயற்கை பேரழிவுகளால் பாதிக்கப்பட்ட மாநிலங்களுக்கு 7,214.03 கோடி ரூபாய் நிதி ஒதுக்க அனுமதி அளிக்கப்பட்டுள்ளது.டெல்லியில் மத்திய உள்துறை அமைச்சர் ராஜ்நாத் சிங் தலைமையிலான உயர் மட்ட குழு நடைபெற்றது. இதில், கஜா புயல் நிவாரணத்துக்கு கூடுதல் நிதியை மத்திய அரசு ஒதுக்க வில்லை.

ரூ.14, 910 கோடி கேட்கப்பட்ட நிலையில் தமிழகத்துக்கு ரூ.1,714 கோடி மட்டுமே ஏற்கனவே ஒதுக்கீடு செய்யப்பட்டுள்ளது.பாஜக - சிவசேனா இடையே தேர்தல் கூட்டணி பேச்சுவார்த்தை தொடங்கி உள்ள நிலையில், மராட்டிய மாநிலத்தில் வறட்சி நிவாரணப் பணிக்காக ரூ.4,714 கோடியை மத்திய அரசு ஒதுக்கி உள்ளது. அதே போல், வறட்சி நிவாரணமாக கர்நாடகத்துக்கு ரூ 949.47 கோடியும், ஆந்திராவுக்கு ரூ.900.40 கோடியும் ஒதுக்கீடு செய்யப்பட்டு ள்ளது.

மேலும், இமாச்சலப்பிரதேசத்துக்கு ரூ. 317.44 கோடியும், உத்தரப்பிரதேசத்துக்கு ரூ. 191.73 கோடி ரூபாய்க்கும் நிதி ஒதுக்க ஒப்புதல் அளிக்கப்பட்டுள்ளது. ரூ. 127.60 கோடி குஜராத்திற்கும், புதுச்சேரி யூனியன் பிரதேசத்திற்கு 13.09 கோடி ரூபாயும் வழங்க ஒப்புதல் அளிக்கப்பட்டுள்ளது.


மீபா 22000 பேருக்கு பயிற்சி அளித்ததா?

கோலாலம்பூர்,

பிரதமர் துறையின் கீழ் இயங்கும் செடிக் அமைப்பின் வாயிலாக ஸ்ரீமுருகன் நிலையம், பக்தி சக்தி எனும் அரசு சாரா இயக்கம், செனட்டர் டி.மோகன் தலை மையில் செயல்படும் மீபா எனும் மலேசிய இந்திய கால்பந்து சங்கம் ஆகியவற்றுக்கு எவ்வளவு ஒதுக்கீடுகள் இதுவரை வழங்கப்பட்டுள்ளன என்பதற்கு பிரதமர் துறை துணை அமைச்சர் டத்தோ எஸ்.கே.தேவமணி உண்மையை மூடி மறைக்கும் வகையில் நாடாளுமன்றத்தில் பதில் கூறியிருப்பதற்கு கண்ட னம் எழுந்துள்ளது.

Read More: Malaysia Nanban Tamil Daily on 23.3.2018


என்னை நஜீப்புடன் ஒப்பிட வேண்டாம்

தமது முன்னாள் சீடரான பிரதமர் டத்தோஸ்ரீ நஜீப் துன் ரசாக்கை தம்முடன் ஒப்பிட வேண்டாம் என முன்னாள் பிரதமர் துன் டாக்டர் மகாதீர் முகமட் கேட் டுக் கொண்டுள்ளார்.தமக்கு எதிராக அறைகூவல் விடுக்க பார்ட்டி பிரிபூமி பெர்சத்து மலேசியாவில் (பிபிபிஎம்) அனுமதியுண்டு என அக்கட்சியின் நிறு வனரான அவர் கூறினார். எனினும் எதிர்கருத்து கூறுவோரை நஜீப் அம்னோவிலிருந்து வெளியேற்றுகிறார் என டாக்டர் மகாதீர் பைனான்சியல் டைம்ஸுடனான நேர் காணலில் கூறியுள்ளார். தமது பிரதமர் பதவி காலத்தில் தமது சம்பளம் தேவைக்கு அதிகமாகவே இருந்தது. அந்தச் சம்பளத்தில் மனநிறைவடைந்ததாகவும் துன் மகாதீர் கூறியுள்ளார். தாம் பிரதமர் பதவிலியிருந்து விலகியபோது நாடு 2020இல் மேம்பாடடைந்த நாடாகும் இலக்கில் பயணித்தது. எனினும் தமக்குப் பிறகு பிரதமர் பத விக்கு சிறந்தவரை தேர்வு செய்யாத நிலையில் பிரதமர் பதவியிலிருந்து விலகியிருக்கக் கூடாது என்பது எமது மிகப் பெரிய வருத்தமாகும் என்றும் அந் நேர்காணலில் அவர் கூறியுள்ளார். பிரதமர் நஜீப்பின் நிர்வாகம், 1 எம்டிபி விவகாரத்தை 2015 முதல் குறை கூறிவரும் டாக்டர் மகாதீர் நஜீப்பை அதிகாரத்திலிருந்து நீக்க தமது முன்னாள் அரசியல் எதிரிகளுடன் கூட்டுச் சேர்ந்துள்ளார். போரஸ்ட் சிட்டி போன்ற மலேசியாவின் மேம்பாட்டுத் திட்டங்களில் சீனாவின் ஈடுபாடு அதிகரித்து வரு வதையும் டாக்டர் மகாதீர் குறைகூறியுள்ளார்.


வலுவடைந்தது ஓ.பி.எஸ். அதிமுக.. எம்.பிக்கள் குவிந்தனர்!

முதல்வர் ஓ. பன்னீர்செல்வத்துக்கு இன்று ஒரே நாளில் 5 எம்.பிக்களின் ஆதரவு கிடைத்தது. இதையடுத்து அவருக்கு ஆதரவான எம்.பிக்களின் எண்ணிக்கை 10 ஆக உயர்ந்துள்ளது. முதல்வர் ஓ.பன்னீர் செல்வத்துக்கு நாளுக்கு நாள் ஆதரவு பெருகிக் கொண்டே போகிறது. எம்.எல்.ஏக்களை சசிகலா தரப்பு பிடித்து வைத்துக் கொண்டதால் அவர்களில் பலர் பன்னீர் முகாமுக்கு வர முடியாத நிலை. ஆனால் எம்.பிக்கள் சாரை சாரையாக வருகின்றனர். நேற்று வரை 5 எம்.பிக்களின் ஆதரவு அவருக்குக் கிடைத்திருந்தது. இன்று மேலும் 5 எம்.பிக்கள் வந்து விட்டனர். இன்று காலை தூத்துக்குடி ஜெயசிங் தியாகராஜ் நட்டர்ஜி, வேலூர் செங்குட்டுவன் மற்றும் பெரம்பலூர் மருதராஜா ஆகிய 3 எம்.பிக்கள் முதல்வரை நேரில் சந்தித்து ஆதரவு தெரிவித்தனர். இந்தநிலையில் பிற்பகலில் விழுப்புரத்திலிருந்து 2 எம்.பிக்கள் வந்து சேர்ந்தனர். ராஜ்யசபா உறுப்பினர் லட்சுமணன் மற்றும் விழுப்புரம் லோக்சபா தொகுதி உறுப்பினர் ராஜேந்திரன் ஆகியோர் ஓ.பி.எஸ். அணிக்குத் தாவினர். ஒட்டுமொத்த விழுப்புரம் மாவட்டமே ஓ.பி.எஸ் பக்கம் வந்ததால் ஓ.பி.எஸ் தரப்பு உற்சாகமடைந்துள்ளது. ஏற்கனவே மைத்ரேயன், நாமக்கல் பி.ஆர். சுந்தரம், கிருஷ்ணகிரி அசோக்குமார், திருப்பூர் சத்யபாமா ஆகியோர் ஆதரவு தெரிவித்துள்ளனர். அதிமுகவிலிருந்து நீக்கப்பட்ட ராஜ்யசபா உறுப்பினர் சசிகலா புஷ்பாவும், முதல்வருக்கே ஆதரவு தெரிவித்துள்ளார் என்பது நினைவிருக்கலாம். அதிமுகவிடம் மொத்தம் 50 எம்.பிக்கள் (லோக்சபா, ராஜ்யசபாவில்) உள்ளனர். அதில் 10 பேர் தற்போது ஓ.பி.எஸ் பக்கம் வந்துள்ளது சசிகலாவை அதிர வைத்துள்ளது.


ஒரே நேரத்தில் 140 குழந்தைகள் நரபலி கொடுத்த கொடூரம்!

பெரு நாட்டின் லாஸ் லாமாஸ் பபகுதியில்ட்ரு ஜிலோ பல்கலைக்கழகத்தைச் சேர்ந்த தொல்பொருள் பேராசிரியர் கேப்ரியல் ப்ரிடோ மற்றும் அமெரிக்கா வைச் சேர்ந்த ஜான் வெரானோ உள்ளிட்டோர் அடங்கிய சர்வதேச ஆராய்ச்சி குழு ஆய்வு நடத்தியது. நேஷனல் ஜியோகிரஃபிக் சொசைட்டி உதவியுட னான   இந்த தொல்பொருள் ஆய்வு 2011-ம் ஆண்டு துவங்கியுள்ளது.

இந்த ஆய்வின் கண்டுபிடிப்புகள் முதன் முதலில் கடந்த வியாழன் கிழமையன்று  நேஷனல் ஜியோகிரஃபிக் இணையத்தளத்தில்  வெளியிடப்பட்டது. அதில், ஆய்வின் பொது கிடைத்த எலும்புகள், மண்டை ஓடு ஆகியவற்றை கார்பன் பரிசோதனை செய்ததில், சுமார் 550 ஆண்டுகளுக்கு முன்பு, (கி.பி 1450-ம் ஆண்டு காலகட்டத்தில்) ஒரு மாபெரும் நரபலி நிகழ்வு நடந்திருப்பதாக கூறப்பட்டு உள்ளது.

இந்த் ஆய்வில் 5-14 வயதுக்கும் உட்பட்ட சுமார் 140 குழந்தைகளின் எலும்புகளை கண்டுபிடித்துள்ளனர். இத்துடன் 200 இளம் ஒட்டகங்களின் எலும்புக ளையும் கண்டுபிடித்துள்ளனர். குழந்தைகளுடன் இந்த ஒட்டகங்களும் நரபலி கொடுக்கப்பட்டு புதைக்கப்பட்டிருக்கலாம் என ஆய்வு முடிவில் தெரிய வந்துள்ளது.

இதுபோன்றே கடந்த 2011-ம் ஆண்டு, இதே இடத்தில் சுமார் 3,500 ஆண்டுகள் பழைமையான கோயிலில் நடத்திய தொல்பொருள் ஆய்வில்,  40 மனி தர்கள் மற்றும் 74 ஒட்டகங்களின் எலும்கபுளை கண்டுபிடித்தனர். மேலும், பெரு நாட்டில் கண்டுபிடித்துள்ள இந்த நரபலிதான் உலக வரலாற்றிலேயே அதிக எண்ணிக்கையிலான குழந்தைகள் நரபலி கொடுக்கப்பட்ட நிகழ்வாக இருக்கக்கூடும் என்று ஆய்வாளர்கள் தெரிவித்துள்ளனர்.


முதல்வர் பழனிசாமியை சந்தித்தது ஏன்? தம்பிதுரை பரபர பேட்டி

தலைமைச் செயலகத்தில் முதல்வர் எடப்பாடி பழனிசாமியை, மக்களவை துணை சபாநாயகர் தம்பிதுரை திடீரென சந்தித்துப் பேசினார். சசிகலா அணியைச் சேர்ந்த மக்களவை சபாநாயகரும் கரூர் எம்பியுமான தம்பிதுரை இன்று நண்பகல் 12 மணிக்கு தலைமைச் செயலகத்துக்கு திடீரென வருகை வந்தார். முதல்வர் எடப்பாடி பழனிசாமி அறைக்குச் சென்ற அவர், இரண்டு மணி நேரம் ஆலோசனை நடத்தினார். இந்த சந்திப்புக்குப் பின்னர் செய்தியாளர்களிடம் பேசிய அவர், தமது தொகுதி பிரச்னைகள் தொடர்பாக முதலமைச்சரை சந்தித்ததாகவும், கிருஷ்ண கிரியில் தடுப்பணை கட்டுவது குறித்து ஆலோசனை நடத்தியதாகவும் தெரிவித்தார். டி.டி.வி.தினகரனுக்கு டெல்லி காவல்துறை சம்மன் அனுப்ப உள் ளதாக செய்தியாளர்கள் எழுப்பிய கேள்விக்கு, அதுகுறித்து தமக்கு ஏதும் தெரியாது என்று தம்பிதுரை தெரிவித்தார். தற்போது தமிழகத்தில் நிலையான ஆட்சி நடைபெற்று வருவதாகவும், அமைச்சர்களால் எந்த நெருக்கடியும் இல்லை என்று தெரிவித்த தம்பிதுரை, அ.தி. மு.க.வில் பிளவு ஏதும் இல்லை என்றும், எப்போது தேர்தல் வைத்தாலும் தாங்கள்தான் வெற்றிபெறுவோம் என்றும் குறிப்பிட்டார்.


விஷத்தன்மையிலான மதுபானம். மரண எண்ணிக்கை 23 ஆக உயர்வு. மதுபானக் கடைகளில் அதிரடிச் சோதனை.

கோலாலம்பூர்,

கிள்ளான் பள்ளத்தாக்கை உலுக்கியுள்ள விஷத்தன்மையிலான மதுபானம் அருந்தி மாண்டவர்களின் எண்ணிக்கை 23 ஆக உயர்ந்துள்ளது. இந்த எண்ணிக்கை மேலும் உயரலாம் என்று அஞ்சப்படும் வேளையில் சம்பந்தப்பட்ட வகையைச் சேர்ந்த மதுபான ரகத்தை பறிமுதல் செய்ய போலீசார் மது பான கடைகளில் அதிரடிச் சோதனையில் முழுவீச்சில் ஈடுபட்டுள்ளனர்.

Read More: Malaysia Nanban Tamil Daily 20.9.2018


மக்களின் நல்வாழ்வு பொருளாதார மேம்பாட்டைப் பொறுத்தது

லங்காவி,

மக்களின்  நலனுடன் தொடர்புடைய  பொருளாதாரத்தை வலுப்படுத்துவதன் மீது அரசாங்கம் தீவிர கவனம் செலுத்த வேண்டும் என்று பிரதமர் டத்தோ ஸ்ரீ நஜீப் துன் ரசாக் நேற்று தெரிவித்தார். உதவி வடிவத்தில்  மக்களுக்கு  சென்றடைய  வேண்டிய  வருவாயையும்  நிதியையும்  ஒன்று குவிப்பதே  இதன்   அர்த்தமாகும் என்று  அவர்  குறிப்பிட்டார். அப்போது தான் மக்களின் நல்வாழ்வை  நாம் மேம்படுத்த முடியும் என்று அவர் கூறினார். லங்காவியில் உள்ள மசூரி அனைத்துலக கண்காட்சி மையத்தில்  நேற்று  நடைபெற்ற மக்களுடன் சந்திப்பு என்ற  நிகழ்ச்சியில்  அவர் உரையாற்றினார்.

Read More: Malaysia Nanban Tamil Daily on 13.4.2018


கிளிநொச்சியில் மாபெரும் புதைகுழி!

கிளிநொச்சியில் மாபெரும் கூட்டுப் புதைகுழியொன்றின் அமைவிடம் குறித்த தகவல்களை முன்னாள் அமைச்சர் விமல் வீரவன்ச வெளியிட்டு பரபரப்பைக் கிளப்பியுள்ளார். இலங்கையில் உருவாக்கப்படவுள்ள புதிய அரசியல் யாப்பு தொடர்பில் மல்வத்து மகாநாயக்க தேரருக்கு விளக்கமளிப்பதற்காக தேசிய சுதந்திர முன்னணியின் தலைவர் விமல் வீரவன்ச அண்மையில் தலதா மாளிகைக்கு விஜயம் செய்திருந்தார். இதன்போது புதிய அரசியலமைப்பின் ஊடாக போர்க்குற்றங்கள் தொடர்பில் தண்டனை வழங்கும் சரத்துகள் அறிமுகப்படுத்தப்பட்டு, இராணுவத்தினர் தண்டிக்கப்படவுள்ளதாக சுட்டிக்காட்டியிருந்தார். அத்துடன் அண்மையில் விலக்கிக் கொள்ளப்பட்ட இராணுவ முகாம் ஒன்று அமைந்திருந்த இடத்தில் பாரிய கூட்டுப் புதைகுழியொன்று இருப்பதாகவும் அவர் தெரிவித்துள்ளார். இறுதிக் கட்ட யுத்தத்தின் போது கொல்லப்பட்ட விடுதலைப் புலி உறுப்பினர்கள் மற்றும் அடையாளம் காணமுடியாத பொதுமக்கள் ஆகியோரின் உடல்கள் இங்கு புதைக்கப்பட்டுள்ளதாக விமல் வீரவங்ச மகாநாயக்க தேரரிடம் தெரிவித்துள்ளார். இந்நிலையில் விடுதலைப் புலிகளின் மாவீரர் கிராமம் ஒன்றில் அமைக்கப்பட்டிருந்த குறித்த இராணுவ முகாமை அகற்றிக் கொண்டுள்ள நிலையில், அங்குள்ள நிலம் தோண்டப்பட்டு ஆய்வுகள் மேற்கொள்ளப்படுமிடத்து கூட்டுப் புதைகுழியில் காணப்படும் எலும்புக் கூடுகள் தோண்டியெடுக்கப்பட்டு இராணுவத்தினர் போர்க்குற்றம் புரிந்ததாக நிரூபிக்கப்படும் சாத்தியங்கள் இருப்பதாகவும் விமல் வீரவங்ச தெரிவித்துள்ளார். அவ்வாறான நிலை தோன்றுமிடத்து கொசோவோ போன்று இலங்கையிலும் தனி நாடொன்றை உருவாக்கிக் கொடுப்பதற்கு ஐக்கிய நாடுகள் சபை தலையீடு ஒன்றை மேற்கொள்ளும் அபாயம் ஏற்படும் என்றும் விமல் வீரவன்ச அச்சம் வெளியிட்டுள்ளார். முன்னாள் பாதுகாப்புச் செயலாளர் கோத்தாபய ராஜபக்சவின் ஆதரவாளர்களில் ஒருவரான விமல் வீரவன்ச வெளியிட்டுள்ள கூட்டுப் புதைகுழி தொடர்பான இந்தத் தகவல் தற்போது பெரும் பரபரப்பான விடயமாக மாறிப் போயுள்ளது.


தேசிய மீட்சி மன்றத்தின்  பொறுப்பும் பங்களிப்பும்

டான்ஸ்ரீ   மொகிதீன் யாசின்  மன்றத்திற்குத்  தலைமைதாங்குகிறார். மூத்த  அமைச்சர்கள், அமைச்சர்கள், அரசாங்க மூத்த அதிகாரிகள், எதிர்க்கட்சி பிரதிநிதிகள், பொருளாதார நிபுணர்கள், சமூகம்  மற்றும்  சுகாதார துறையினை  சார்ந்த நிபுணர்கள் இம்மன்றத்தில்   இடம் பெற்றுள்ளனர். எம்பிஎன்.னின் முதன்மை நோக்கம் என்னவெனில் இம்மன்றத்தின் நோக்கங்கள் எல்லாம்  சீராக சிறப்பாக நிறைவேற்றம் காண வேண்டும் என்பதே.  திட்டங்களின் நன்மைகள் மற்றும் பயன்கள் அனைத்து தரப்பினரையும் உள்ளடக்கியதாக இருக்க வேண்டும். மலேசிய  மக்களின் மன மகிழ்ச்சியான வாழ்க்கை  மிகமுக்கியம் என்று டாக்டர்  ஹர்த்தினி  வலியுறுத்தினார்.
சாமான்ய மக்கள் வாழ்வாதாரத்திற்காக சிரமப்படுகிறார்கள். உண்ண உணவும்  உடுத்த உடையும் குடியிருக்க உறைவிடமும் வாழ்க்கையின் அத்தியாவசிய தேவைகள். உணவின்றித் தவிக்கும் தாய் பிள்ளைகளுக்கு தாய்ப்பால் ஊட்டமுடியுமா? பசியோடு  இருக்கும்  பிள்ளை பள்ளிக்கு நடைப்பயணமாக செல்ல முடியுமா? பாலர் பள்ளிகள், குழந்தை பராமரிப்பு இல்லங்கள் போன்றவை இழுத்து மூடப்பட்டன. பி60  நடுத்தர வருமான  பிரிவினர் பி40 பிரிவு என்ற குறைந்த வருமான  பிரிவினராக உருமாற்றம் அடைய வேண்டிய நிலை.  தேசிய  மீட்சி மன்றம் பொருளாதாரத்தை மீட்டெடுக்க வேண்டிய ஓர் அவசர நிலை.

அதே வேளையில் மக்களின் சுகாதாரத்தையோ ஆரோக்கிய  நலனையோ  நாம் முற்றாக புறக்கணித்துவிட முடியாது. மீட்சி  மன்றம் இதில் ஒரு போதும்  அலட்சியம்  காட்டாது. இதற்கு முதன்மை கவனம்  செலுத்தி வரும். மக்கள்  எதிர்நோக்கி வரும் பல்வேறு  சவால் களையும் சங்கடங்களையும்  சமாளிக்கும் வகையில்  தேசிய மீட்சி மன்றத்தின்  ஒவ்வோர் அணுகு முறையும் அமைந்து வருகிறது. கோவிட்-19  பெருந்தொற்று  பாதிப்பிலிருந்து நாம் கட்டம் கட்டமாக  மீட்சி பெறுவதற்கான கட்டமைப்புகளை இந்த தேசிய மீட்சி மன்றம்  ஏற்படுத்தி தந்துள்ளது. எத்தனை  தடுப்பூசிகள் தேவை, நாள் தோறும் ஏற்படும் பெருந்தொற்று பாதிப்புகளின் எண்ணிக்கை மற்றும்  சுகாதார துறையின்  ஆற்றலையும் அடைவு நிலையையும் இம்மன்றம் கருத்தில் கொண்டு செயல்பட்டு வருகிறது. தேசிய  மீட்சி மன்றத்தின்  கீழ்   அனைத்து மாநிலங்களும் நான்காவது  கட்டத்திற்கு திரும்பி  2022 ஆம் ஆண்டு ஜனவரி 3 ஆம் ஆதேதியன்று  பாதுகாப்பான நிலையினை பெற்றன.

தேசிய   மீட்சி மன்றத்திற்கு செயல் நடவடிக்கைகள் சம்பந்தமான விவரங்களை <www.pemulihannegara.gov.my>  என்ற அகப்பக்கத்தில் பெற்று கொள்ளலாம். சாமான்ய மக்களின் விவகாரத்தை எம்பிஎன் என்ற தேசிய  மீட்சி  மன்றம் கடுமையாக கருதி ஆக்ககரமான நடவடிக்கையினை மேற்கொண்டு வருகிறது. அவசரகதியில்  நடவடிக்கை எடுக்க வேண்டிய அவசியம்  உள்ளது. 2021 ஆம் ஆண்டு  எம்பிஎன்  கூட்டத்தின்   பரிந்துரையின் பேரில்  ஹாசானா  அறவாரியம்    சவ்கிட் அறவாரியத்தின் ஒத்துழைப்புடன் மிகவும்  பாதிக்கப்பட்ட மக்களுக்கு உரிய  உதவிகள் நல்கியது. பல்வேறு  அரசு சாரா அமைப்புகள் இத்தகைய பரிவுமிக்க பணிக்கு பக்கபலமாக இருக்கின்றன. முதலாவது கட்டத்தில் 7,737 குடும்பங்களுக்கு உதவி  வழங்கப்பட்டது.

இரண்டாவது கட்டத்தில் எட்டாயிரத்திற்கு மேற்பட்ட குடும்பங்கள்  உதவி பெறும் என்று எதிர்பார்க்கப்படுகிறது. அரசாங்கத்தால் ஏற்றுக் கொள்ளப்பட்ட 16 பரிந்துரைகளில் ஒன்று  டாக்டர் ஹர்த்தினியால் சமர்ப்பிக்கப்பட்ட ஒன்று. பாதிக்கப்பட்ட குழந்தைகளின் உரிமைக்குரலாக  விளங்கும் டாக்டர் ஹர்த்தினி ஜைனுதின் பாதிக்கப்பட்ட  மக்களின் நலனை பேணும் வண்ணம் எதிர்வரும் எம்பிஎன் கூட்டத்தில் ஒரு தொடர்ச்சியான  பரிந்துரை திட்டத்தை சமர்ப்பிக்க விருக்கிறார்.


ஆதாரங்கள் இருந்தும் ஊழல்கள் விசாரிக்கப்படுவதில்லை- ராமதாஸ் குற்றச்சாட்டு

பாமக நிறுவனர் ராமதாஸ் இன்று வெளியிட்டுள்ள அறிக்கையில், தமிழ்நாடு மின்சார வாரியத்திற்கு வெளிநாடுகளில் இருந்து தனியார் நிறுவனங்கள் மூலம் நிலக்கரி இறக்குமதி செய்ததில் மிகப்பெரிய அளவில் ஊழல் நடைபெற்றிருப்பது அம்பலமாகியிருக்கிறது. ஒன்றரை நாளுக்கான நிலக்கரியை இறக்குமதி செய்ததில் மட்டும் ரூ.33 கோடி இழப்பு ஏற்பட்டதாக கூறப்படுகிறது.

தமிழ்நாட்டில் உள்ள அனல் மின்நிலையங்களில் நிலக்கரி இருப்பு மிகவும் குறைவாக இருப்பதைக் காரணம் காட்டி, வெளிநாடுகளில் இருந்து விதிகளை தளர்த்தி நிலக்கரி இறக்குமதி செய்ததில் தான் இந்த ஊழல் நடைபெற்றுள்ளது. தமிழ்நாடு அனல் மின்நிலையங்களுக்கு தேவையான நிலக்கரி மத்திய பொதுத்துறை நிறுவனமான கோல் இந்தியாவிடமிருந்து ஒரு டன் ரூ.2,000 என்ற விலையில் வாங்கப் படுகிறது. ஆனால், இப்போது ஒரு டன் ரூ.5,098 என்ற விலையில் யாசின் இம்பெக்ஸ் நிறுவனத்திடம் இருந்தும், ரூ.5008 என்ற விலையில் அதானி நிறுவனத்திடமிருந்தும், ரூ.4,936 என்ற விலையில் ஸ்ரீ ராயலசீமா நிறுவனத்திடமிருந்தும் மொத்தம் 1.10 லட்சம் டன் நிலக்கரியை மின்சார வாரியம் கொள்முதல்  செய்துள்ளது. இது வழக்கமாக வாங்கும் விலையை விட 150% அதிகம் என்பது குறிப்பிடத்தக்கது.

தமிழ்நாடு மின்சார வாரியத்திற்கு தனியார் நிறுவனங்களிடமிருந்து நிலக்கரி வாங்குவதாக இருந்தால்  முறைப்படி ஒப்பந்தப்புள்ளிகள் கோரப்பட்டு, குறைந்த விலையை குறிப்பிடும் நிறுவனத்திடமிருந்து தான் நிலக்கரி கொள்முதல் செய்யப்பட வேண்டும். ஆனால், தமிழகத்திலுள்ள அனல் மின் நிலையங்களில் நிலக்கரி இருப்பு மிகவும் குறைவாக இருப்பதைக் காரணம் காட்டி, டெண்டர் நடைமுறையிலிருந்து  அக்டோபர் ஒன்றாம் தேதியன்று விலக்கு பெறப்பட்டு தனியாரிடமிருந்து அதிகவிலைக்கு நிலக்கரி கொள்முதல் செய்யப்பட்டதாக டைம்ஸ் ஆஃப் இந்தியா ஆங்கில நாளிதழ் செய்தி வெளியிட்டிருக்கிறது.

அனல் மின் நிலையங்களுக்கு அவசரமாக  நிலக்கரி தேவைப்பட்டதால் தான் விதிகளை தளர்த்தி,  ஒப்பந்தப்புள்ளி கோராமல் அதிக விலைக்கு நிலக்கரி வாங்கப்பட்டதாக அரசுத் தரப்பில் கூறப்படுவதை ஏற்க முடியாது. இதற்கு வலிமையான காரணங்கள் உள்ளன. தமிழகத்தில் நிலக்கரிக்கு தட்டுப்பாடு ஏற்பட்டதைத் தொடர்ந்து கடந்த செப்டம்பர் 18-ஆம் தேதி மத்திய நிலக்கரித்துறை அமைச்சர் பியுஷ் கோயலை தமிழக மின்துறை அமைச்சர் தங்கமணி சந்தித்துப் பேசினார். அதைத் தொடர்ந்து அன்று முதல் தமிழகத்துக்கு தினமும் 72,000 டன் நிலக்கரியை மத்திய அரசு அனுப்பத் தொடங்கியது. இது தமிழகத்திற்கான ஒருநாள் அதிகபட்சத் தேவை ஆகும். காற்றாலை மின்னுற்பத்தி அதிகரித்ததால் பல நாட்கள் தூத்துக்குடி மற்றும் மேட்டூர் அனல்மின்நிலையப் பிரிவுகளில் உற்பத்தி நிறுத்தப்பட்டிருந்தது. அதனால் தமிழக அனல் மின்நிலையங்களில் நிலக்கரி தேவைக்கும் அதிகமாகவே இருந்திருக்கும்.

அதுமட்டுமின்றி, தமிழக மின் நிலையங்களுக்கு 20 லட்சம் டன் நிலக்கரியை வெளிநாடுகளில் இருந்து இறக்குமதி செய்ய செப்டம்பர் 23-ஆம் தேதி முதல் 29-ஆம் தேதி வரை ஒப்பந்தப்புள்ளிகள்  பெறப்பட்டன. இதனால் தமிழக அனல்மின் நிலையங்களுக்கு தேவைக்கும் அதிகமாகவே நிலக்கரி இருப்பது உறுதி செய்யப்பட்ட நிலையில், அக்டோபர் ஒன்றாம் தேதி ஒப்பந்தப்புள்ளி நடைமுறையிலிருந்து  விலக்கு அளித்து தனியார் நிறுவனங்களிடமிருந்து அவசர, அவசரமாக அதிக விலைக்கு நிலக்கரி கொள்முதல் செய்யப்பட்டது ஏன்? இவ்வளவு அதிக விலை கொடுத்து இறக்குமதி செய்யப்பட்ட நிலக்கரி மின்நிலையங்களுக்கு வந்து சேர்ந்ததா? ஊழல் செய்ய வேண்டும் என்பதைத் தவிர இதற்கு வேறு என்ன காரணம் இருக்க முடியும்? இதன் பின்னணி சதி பற்றி விசாரணை நடத்தப்பட வேண்டியது அவசியமாகும்.

நிலக்கரி இறக்குமதியில் மட்டுமின்றி நீண்டகால, குறுகியக் கால மற்றும் மத்தியக் கால ஒப்பந்தங்கள் மூலம் தமிழ்நாடு மின்சார வாரியத்திற்கு மின்சாரம் கொள்முதல் செய்யப்படுவதிலும் மிகப்பெரிய அளவில் ஊழல் நடந்துள்ளது என்பதை பாட்டாளி மக்கள் கட்சி தொடர்ந்து வலியுறுத்தி வருகிறது. தமிழகத்தில் ஊழல் நடக்காத துறையே இல்லை என்று கூறும் அளவுக்கு அனைத்து துறைகளிலும் ஊழல்கள் மலிந்து கிடக்கின்றன. இது குறித்து ஆதாரங்களுடன் பலமுறை புகார் அளித்தும் அவற்றின் மீது எந்த நடவடிக்கையும் மேற்கொள்ளப்படவில்லை. எனவே, நிலக்கரி மற்றும் மின்சாரம் கொள்முதல் உடபட பினாமி அரசின் அனைத்துத் துறை ஊழல் குறித்தும் விசாரணை நடத்தப்பட வேண்டும் என கூறியுள்ளார்.


விரைவில் அறிமுகமாகிறது புதிய 10 ரூபாய் நாணயங்கள்!

தேசிய ஆவணக் காப்பகத்தின் 125 வது ஆண்டு விழாவை முன்னிட்டு, புதிய பத்து ரூபாய் நாணயங்களை அறிமுகப்படுத்தவிருப்பதாக ரிசர்வ் வங்கி அறி வித்துள்ளது. இந்திய தேசிய ஆவணக் காப்பகத்தின் 125-ம் ஆண்டை நினைவுகூரும் வகையில் புதிய 10 ரூபாய் நாணயங்களை வெளியிட முடிவு செய்துள்ளதாகப் பத் திரிகைத் தகவல் அலுவலகம்அறிவிப்பு வெளியிட்டுள்ளது. இந்தப் புதிய நாணயத்தின் மத்தியில் சிங்க முகத்துடன் கூடிய அசோகர் தூணில் ‘சத்யமேவ ஜெயதே’ என்ற வாசகம் இந்தி மொழியிலும் பொறிக்கப்பட்டுள்ளது. நாணயத்தின் மறுபக்கம் தேசிய ஆவணக் காப்பகத்தின் கட்டட உருவம் மத்தியிலும், அதன் கீழே ‘125’ ஆண்டு என்றும் பொறிக்கப்பட்டுள்ளது. நாண யத்தின் மேல் உச்சியில் ‘தேசிய ஆவணக் காப்பகம்’ என்றும் தேவநாகரி மொழியிலும், கீழ்ப்புறத்தில் ஆங்கிலத்திலும் எழுதப்பட்டுள்ளது. 125 ஆண்டு விழாவை நினைவுகூரும் வகையில் ‘1891’ மற்றும் ‘2016’ என்ற ஆண்டு விவரமும் பொறிக்கப்பட்டுள்ளது. தற்போதுள்ள பத்து ரூபாய் நாணயமும் புதிதாக அறிமுகப்படுத்தப்படவிருக்கும் நாணயமும் செல்லும் என ரிசர்வ் வங்கி அறிவித்துள்ளது.


அணு ஆயுதங்களை உலகம் முழுவதும் அனுப்பும் வட கொரியா

பயங்கரமான அணு ஆயுதங்களை உலகின் பல்வேறு நாடுகளுக்கு வட கொரியா கப்பலில் அனுப்புவதாக திடுக்கிடும் செய்திகள் வெளியாகியுள்ளது. உலகில் நடக்கும் பல்வேறு விவகாரங்கள் குறித்து அதிரடி ஆராய்ச்சிகளை மேற்கொள்ளும் ஆஸ்ரேலியாவின் think-tank நிறுவனம் வெளியிட்டுள்ள முக்கிய செய்தி குறிப்பில் அதிர்ச்சிமிக்க பல குறிப்புகள் வெியிடப்பட்டுள்ளன. அதில் அண்மை நாட்களாக மிக அவசரமாக வட கொரியா அணு ஆயுதங்கள் மற்றும் வெடிகுண்டுகளை கப்பலில் பல நாடுககளின் கடல் எல்லைகளுக்கு கடத்துவதாகவும், உரிய நேரத்தில் வடகொரியாவில் இருந்தவாறே அவற்றை இயக்கி பெரும் அழிவுகளை உலகெங்கும் ஏற்படுத்த முடியும் எனவும் குறிப்பிடப்பட்டுள்ளது. அணு ஆயுதம் மற்றும் ஏவுகணை தொழில்நுட்பத்தை சார்ந்தே வட கொரியாவுக்கு அமெரிக்காவை தாக்கும் திறன் உள்ளதா என மதிப்பிட முடியும். தங்களால் இது முடியும் என நிரூபிக்கத்தான் வட கொரியா சீனா வழியாக மீன் பிடி கப்பல் மற்றும் நீர் மூழ்கி கப்பல் மூலம் அணு ஆயுதங்களை கடத்தி உலக நாடுகளுக்கு எடுத்து செல்வதாகவும் அதில் கூறப்பட்டுள்ளது. கப்பலில் மிகப்பெரும் கொள்கலன்களில் அணு ஆயுதங்கள் கடத்தப்படுவதாகவும், கப்பல் அதிகாரிகளுக்கு லஞ்சம் தரப்படுவதால் அதை அவர்கள் அனுமதிக்கிறார்கள் எனவும் அந்த செய்தி விரிகிறது. இந்த நடவடிக்கை தங்களை தாக்க நினைக்கும் அமெரிக்காவை பின்வாங்கச் செய்யும் என என வட கொரியா நினைக்கிறது. உலகம் முழுவதும் 17 மில்லியன் கொள்கலன்கள் கப்பல்களில் உலா வருவதால் அணு ஆயுதங்கள் உள்ள கொள்கலன்களைக் கண்டுபிடிப்பது மிகவும் சிரமம் என்பதை உணர்ந்தே வட கொரியா இதை செய்வதாக think-tank அறிக்கையில் தெரிவிக்கபட்டுள்ளது.வட கொரியாவை குறைத்து மதிப்பிட்டால் மிக பெரிய உயிர் இழப்புகளும், பொருளாதார இழப்புகளையும் உலகம் சந்திக்ககூடும் எனவும் think-tank எச்சரித்துள்ளது.


மஹிந்தவை பின்பற்றும் மைத்திரி!

நாடாளுமன்றத்தில் இன்று 2017ம் ஆண்டுக்கான வரவு - செலவுத்திட்ட ஒதுக்கீட்டு வரைபு சமர்ப்பிக்கப்பட்டது. இதனடிப்படையில் ஜனாதிபதியின் உத்தேசிக்கப்பட்ட செலவீனம் 6.45 பில்லியன் ரூபாவாகும். இது 645 கோடி ரூபாவுக்கும் அதிகமானதாகும். 2016 ஆம் ஜனாதிபதியின் உத்தேசிக்கப்பட்ட செலவீனம் 2.3 பில்லியனாகும். இம்முறை அது மூன்று மடங்காக அதிகரிக்கப்பட்டுள்ளது. அதற்கமைய 2017ம் ஆண்டு தொடர்பில் எதிர்பார்க்கப்படும் அரசாங்க செலவு 1819.5 பில்லியன் ரூபா என தெரிவிக்கப்படுகின்றது. 2016ஆம் ஆண்டு அரசாங்க செலவு 1941.4 பில்லியன் ரூபாவாக காணப்பட்டது. இது 2016ஆம் ஆண்டுடன் ஒப்பிடும் போது 21.9 பில்லியன் ரூபா குறைவென கூறப்படுகின்றது. இந்த தரவுகளுக்கு அமைய மஹிந்த ராஜபக்சவை விட மைத்திரிபால சிறிசேனவின் செலவீனங்கள் மிகவும் அதிகமானதாகும்.


ஐதேகவின் புதிய வியூகம்

கொழும்பு,

சர்ச்சைக்குரிய பிரதமர் மகிந்த ராஜபக்சே பதவி விலக மறுத்து வரும் நிலையில் பிரதமர் செயலகத்தை செயல்பட விடாமல் முடக்கும் புதிய நகர்வு ஒன்றில் ஐக்கிய தேசியக் கட்சி இறங்கியுள்ளது. பிரதமர் செயலகத்துக்கான நிதி ஒதுக்கீட்டை இடைநிறுத்தும்தீர்மானத்தை ஐக்கிய தேசியக் கட்சி நேற்று நடந்த கட்சித் தலைவர்களின் கூட்டத்தில் முன் வைத்துள்ளது.

இந்த தீர்மானம் நாடாளுமன்ற கேள்வி பதிலில்  சேர்த்துக் கொள்ளப்பட்டு, வரும் 29ஆம் தேதி விவாதத்துக்கு எடுத்துக் கொள்ளப்படும் என்று எதிர்பார்க்கப்ப டுகிறது.

அரசாங்க நிதி ஒதுக்கீடுகளை நாடாளுமன்றமே கட்டுப்படுத்துகிறது. அந்த வகையில் மகிந்த ராஜபக்சேவின் செயலகம் மற்றும் பணியாளர்களுக்கான நிதி ஒதுக்கீடுகளை இடைநிறுத்தும் தீர்மானத்தை நிறைவேற்றுவதன் வழி தனது பெரும்பான்மை பலத்தை நிரூபிக்க ஐக்கிய தேசியக் கட்சி திட்ட மிட்டுள்ளது. ஐதேகவின் இந்த நடவடிக்கை மகிந்த ராஜபக்சே அரசாங்கத்துக்குப் புதிய நெருக்கடிகளை ஏற்படுத்தும் என்று எதிர்பார்க்கப்படுகிறது.


ஆறு வாரிசுகளையும் தமிழ்ப்பள்ளிக்கு  அனுப்பி வைத்த  இராமசாமி கோவிந்தசாமி - கமலாதேவி  பாலசுந்தரம்ர்.

மொழி அழிந்தால் இனம் அழியும் என்பதை நிரூபிக்க வேண்டிய அவசியமே இல்லை! மொழியை இழந்த பல இனங்கள் இன்று அடியோடு இல்லை. தமிழினம் நீடித்து இருக்கவும் தங்களின் பாரம்பரியத்தினைக் காப்பதற்கும் தமிழ் மொழியிலேயே ஒவ்வொருவரும்  கற்கும் வாய்ப்பினை  உருவாக்க வேண்டும்.  தமிழ்மொழியைப் பொறுத்தவரையில் மலேசிய இந்தியர்கள் அனைவரும் வருமுன் காப்போனாக இருக்க வேண்டும் என்பதே இன்றைய தேவையாகும்.

பேரா மாநிலத்தில் சிலிம் வில்லேஜ் எனப்படும் சிறிய கிராமத்தினைப் பூர்வீகமாகக் கொண்ட இராமசாமி கோவிந்தசாமி - கமலாதேவி  பாலசுந்தரம் தம்பதியரின் ஆறு வாரிசுகளையும் தமிழ்ப்பள்ளிக்கு  அனுப்பி வைத்து பெருமைப்படும் அதே வேளையில், அனைவரும் மிகச் சிறந்த  நிலையில் கல்வி பெற்றுள்ளதைப் பூரிப்போடு பார்க்கின்றனர். தமிழ்ப் பள்ளிகள்  கல்வியைப் போதிக்கும் பாடசாலைகளாக மட்டும் அல்லாமல் பாரம்பரியத்தினைத் தொடரச் செய்யும் தளமாகவும் இருந்து வருவதாகக் கூறுகின்றார் பெருமைக்குரிய தந்தை இராமசாமி கோவிந்தசாமி.

ஜோதிடக் கலையில் மிகவும் நிபுணத்துவம் வாய்ந்தவரான இராமசாமி கோவிந்தசாமி  - கமலாதேவி பாலசுந்தரம் தம்பதியரின் மூத்த பெண் பிள்ளை யோகப் பிரியங்கா இராமசாமி, சிலிம் வில்லேஜ்  தமிழ்ப் பள்ளியில் (SJKT - Slim Village) கல்வியைத் தொடங்கியவர். பல்கலைக்கழக உயர்கல்விக்குப் பின்னர் தற்போது பொறியியல் நிறுவனத்தில் இவர் நிர்வாக இயக்குனராகப் பணியாற்றி வருகின்றார் (Micro Minute Engineering). அடுத்த வாரிசு புவனப் பிரியா இராமசாமியும் சிலிம் வில்லேஜ் தமிழ்ப்பள்ளியில் கல்வியைத் தொடங்கியவர். இளங்கலைப் பட்டப் படிப்பிற்குப் பிறகு தற்போது தனியார் கல்லூரியில் விரிவுரையாளராகப்  பணியாற்றி வருகின்றார்.

 இத்தம்பதியரின் மூன்றாவது பெண் வாரிசு விஷ்ணுவர்த்தினி இராமசாமி, சிலிம் ரிவர் தமிழ்ப் பள்ளியில்  (SJKT - Slim River) கல்வியைத்  தொடங்கி யூனிசெல் பல்கலைக் கழகத்தில் கணக்கியல் துறையில் தேர்ச்சி பெற்றுள்ளார். இவர்களின் நான்காவது பெண் வாரிசு புத்தகர்ஷிணி இராமசாமி, சிலிர் ரிவர் தமிழ்ப்பள்ளியில் கல்வியைத் தொடங்கி போலி டெக்னிக் கல்லூரியில் தொழிலியல் வடிவமைப்புத் துறையில் (Industrian Designing) டிப்ளோமா பட்டம் பெற்றுள்ளார். ஐந்தாவது  பெண் வாரிசான  ரத்தியாஸ்ரீ இராமசாமி, சிலிம் ரிவர் தமிழ்ப்பள்ளியில் காலடி எடுத்து வைத்து தற்போது ஈப்போ  ஆசிரியர் பயிற்சிக் கழகத்தில் (IPGM - IPOH) பயிற்சி பெற்று வருகின்றார்.

இராமசாமி  கோவிந்தசாமி அர்ச்சகர் தொழிலோடு, ஜோதிடக் கலையையும்  மேற்கொண்டு வரும் நிலையில் இல்லத்தரசியான  கமலாதேவி  பாலசுந்த ரம் பிள்ளைகள் அனைவரையும் மிகச் சிறந்தவர்களாக உருவாக்கியுள்ளார். குடும்பத்தில்  ஆறாவது பிள்ளையான ஒரே  ஆண் வாரிசு ஜோதிநாதன் இராமசாமி, சிலிம் ரிவர் தமிழ்ப்பள்ளியில் கல்வியைத் தொடங்கி தற்போது இடைநிலைப் பள்ளியில் கல்வி கற்று வருகின்றார்.

தமிழ்ப் பள்ளிகளில் கல்வியைத் தொடங்குவது துளியளவும் பின்னடைவினை ஏற்படுத்தாது என்பதை இராமசாமி கோவிந்தசாமி, கமலாதேவி பால சுந்தரம் தம்பதியரின் வாரிசுகள் நிரூபித்துள்ளனர். தமிழ் மொழியைக் காக்கவும் தமிழினத்தை வாழச் செய்யவும் தமிழ்ப் பள்ளிகளில் கல்வியைத் தொடங்கவும் அனைவரும் முன் வர வேண்டும்.


38 தமிழ்ப்பள்ளிகளின் கட்டுமான குளறுபடிகளுக்கு யார் காரணம்!

நாட்டில் 39 தமிழ்ப்பள்ளிகளின் புதிய கட்டட கட்டுமானத்தில் பெரும் குளறுபடிகள் நடந்துள்ளன. கட்டுமானப் பணிகளுக்கான காலக்கெடு முடிந்த நிலை யில் பல பள்ளிகளில் கட்டுமானத்திட்டங்கள் தடுமாறிக் கொண்டிருக்கின்றன. 2012 ஆம் ஆண்டில் நாட்டின் 13 ஆவது பொதுத் தேர்தலை எதிர் கொள் ளும் வகையில் மலேசிய இந்திய சமூகத்தின் அடிப்படை உரிமைகளில் ஒன்றான தமிழ்ப்பள்ளிகளின் மேம்பாட்டிற்காக பிரதமர் துறையின் சிறப்பு நிதி ஒதுக்கீட்டின் வழி (Projek Rancangan Khas 2012 - PRK2012) நாடு தழுவிய நிலையில் செய்யப்பட்ட 39 தமிழ்ப்பள்ளிகளுக்குப் புதிய கட்டடமும், புதிய இணைக் கட்டமும் கட்டுவதற்கு ரிம 78.2 மில்லியன் ஒதுக்கீட்டினையும் அறிவித்திருந்தார். மேலும் வரலாற்றில் முதல் முறையாகத் தமிழ்ப் பள்ளிகளின் கட்டுமானத்தினை மேற்கொள்வதற்கு இந்திய குத்தகையாளர்களுக்கு வாய்ப்பினையும் ஏற்படுத்தியிருந்தார். 2012 இல் ஒதுக்கீடு செய்யப்பட்ட இத்திட்டத்தினை மேற்கொள்ளும் முழுமையான பொறுப்பினை தேர்தலுக்குப் பின்னர் மலேசியக் கல்வி யமைச்சின் துணைக் கல்வியமைச்சராக நியமனம் செய்யப்பட்ட ம.இ.கா.வின் டத்தோ ப.கமலநாதன் ஏற்றுக் கொண்டுள்ளதை நாம் அறிந்திருக்கின்றோம். * 2012 இல் 78.2 மில்லியன் தொகை 2014 இல் ரிம 184.15 மில்லியனாகவும் 2016 இல் இத்தொகை ரிம 216 மில்லியனையும் தாண்டியுள்ளது. * 2017 ஆம் ஆண்டு வரை 39 தமிழ்ப்பள்ளிகளில் ஏறக்குறைய 5 பள்ளிகள் மட்டுமே முழுமையாக நிறைவு பெற்றுள்ளன. * கட்டுமானப் பணிகளுக்கான காலக்கெடு நிறைவு பெற்ற நிலையிலும் மேம்பாட்டுத் திட்டங்கள் தடுமாறிக் கொண்டிருக்கின்றன. என்பதை மலேசிய இந்தியர்கள் அனைவரும் அறிந்துள்ளதாகவே நண்பன் குழு கருதுகின்றது. திட்ட மேலாண்மை நிறுவனத்தின் பொறுப்பு என்ன? 2012 ஆம் ஆண்டு சிறப்பு நிதியின் வழி தமிழ்ப்பள்ளிகளின் கட்டுமானப் பணிகளை இந்திய குத்தகையாளர்கள் மேற்கொள்வதற்கு ஏதுவாக மலேசியக் கல்வியமைச்சு திட்ட மேலாண்மை ஆலோசக நிறுவனம் ஒன்றிற்கு (Project Management Consultant-PMC) நிதி வழங்கியுள்ளதை நண்பன் குழு அறிந் துள்ளது. * திட்ட மேலாண்மை ஆலோசக நிறுவனமாக இசிஎல் நிறுவனம் கல்வியமைச்சால் நியமனம் செய்யப்பட்டது. * திட்ட மேலாண்மை ஆலோசக நிறுவனத்திற்கு ரிம 4.496 மில்லியன் தொகை வழங்கப்பட்டுள்ளது. * 21.5.2014 தொடங்கி 21.11.2016 ஆம் நாள் வரையிலுமான 17 மாதங்களுக்கு சேவையை வழங்குவதற்கான ஒப்பந்தம் வழங்கப்பட்டுள்ளது. * ரிம 264,500 ஐ மாதந்தோறும் பெற்று வரும் திட்ட மேலாண்மை நிறுவனம் இன்றுவரை கட்டுமானப் பணிகளை நிறைவு செய்யவில்லை. * திட்ட மேலாண்மை நிறுவனம் கட்டுமானக் குத்தகைகளை இரண்டு பள்ளிகளுக்குப் பெற்றுள்ளதை மறுக்க முடியுமா? தமிழ்ப்பள்ளிகளின் கட்டுமானத்தில் பேரளவிளான குளறுபடிகள் நிகழ்ந்துள்ளதா? என்பதை ப.கமலநாதன் விளக்கம் தருவாரா?


பி.வி.சிந்துவின் வாழ்க்கையும் படமாகிறது!

ஹிந்தி உலக சினிமாவில், விளையாட்டு உலகை சேர்ந்த பலரின் வாழ்க்கை வரலாறு படமாகி வருகிறது. சமீபத்தில் கிரிக்கெட் உலகை சேர்ந்த தோனி யின் வாழ்க்கை படமாக்கப்பட்டது. சச்சின் வாழ்க்கை வரலாறு கூடிய விரைவில் திரைக்கு வரப் போகிறது. மேரிகோம் வாழ்க்கை வரலாறும் திரைப்படம் ஆக வந்து விட்டது. இந்நிலையில் கடந்த ஆண்டு நடந்த ரியோ ஒலிம்பிக் போட்டியில் பேட்மின்டன் மகளிர் ஒற்றையர் பிரிவில் பங்கேற்று வெள்ளி பதக்கம் வென்ற பி.வி.சிந்துவின் வாழ்க்கையும் படமாகிறது. இந்த படத்துக்கு 'சிந்து' எனப் பெயரிடப்பட்டுள்ளது. இந்த படத்தை ஹிந்தி திரையுலகை சேர்ந்த நடிகர் சோனு சூட் எடுக்கிறார். இவர் சமீபத்தில் இயக்குநர் ஏ.எல். விஜயின் இயக்கத்தில் வெளிவந்த தேவி படத்தில் நடித்து இருந்தார். சிந்து ஒலிம்பிக் போட்டியில் வெற்றி பெற்ற போதே அவர் பற்றிய படத்தை எடுக்க வேண்டும் என்று இவர் முடிவு செய்து விட்டாரம். இவரைப் பற்றி 8 மாத மாக பல தகவல்களை சேர்த்து இந்த படத்தின் கதை உருவாக்கப்பட்டதாம். பி.வி.சிந்து கேரக்டரில் நடிக்க தகுந்த ஹீரோயினை தேடிக் கொண்டு இருக் கின்றாரம் சோனு ஹீரோயின் கிடைத்த உடன் படப்பிடிப்பு ஆரம்பமாகி விடுமாம். இது பற்றி பி.வி.சிந்து தன் ட்விட்டர் பக்கத்திலும் தெரிவித்துள்ளார்.


திருமணத்துக்கு பிறகு நடிக்க மாட்டேன்

திருமணம் ஆனதும் நடிகைகள் பலர் சினிமாவுக்கு முழுக்கு போட்டு குடும்பத்தோடு ‘செட்டில்’ ஆகி விடுகின்றனர். சிலர் மீண்டும் நடிக்க வருகிறார்கள். நடிகை காஜல் அகர்வாலுக்கு விரைவில் திருமணம் நடக்க உள்ளதாகவும் பெற்றோர் மாப்பிள்ளை பார்த்து வருவதாகவும் தகவல்கள் பரவி உள்ளன. திருமணத்துக்கு பிறகு தொடர்ந்து சினிமாவில் நடிப்பீர்களா என்று காஜல் அகர்வாலிடம் கேட்கப்பட்டது. இதற்கு பதில் அளித்து அவர் அளித்த பேட்டி வருமாறு:- “திருமணத்துக்கு பிறகு சினிமாவில் நடிக்க மாட்டேன். காரணம் திருமணம் ஆனதும் நிறைய பொறுப்புகள் வந்து விடும். கணவன் மற்றும் குழந்தைகளை கவனிக்க வேண்டும். கணவர் குடும்பத்தினருக்கு உதவியாக இருந்து அவர்களின் தேவைகளை பூர்த்தி செய்ய வேண்டும், பெரியவர்களுக்கு மதிப்பு கொடுத்து நடக்க வேண்டும். ஒரு குடும்பத்தலைவியாக கூடுதல் கடமைகள் வந்து சேரும். தேவைகளும் மாறும். கணவரை கவனிக்க அதிக நேரம் ஒதுக்க வேண்டும். இப்படி நிறைய பொறுப்புகளை வைத்துக்கொண்டு சினிமாவில் நடிப்பது கஷ்டம். எனவே திருமணத்துக்கு பிறகு சினிமாவில் நடிப்பதற்கு வாய்ப்பு இருக்காது என்றே கருதுகிறேன். ஒரே நேரத்தில் இரண்டு படகுகளில் பயணம் செய்ய முடியாது. திருமணத்துக்கு முன்பு எனக்கு பிடித்த அனைத்து கதாபாத்திரங்களிலும் நடித்து முடித்து விடுவேன். இப்போது நல்ல கதையம்சம் உள்ள படங்கள் எனக்கு அமைகின்றன. பட வாய்ப்புகளும் அதிகம் வருகிறது. கதாநாயகிக்கு முக்கியத்துவம் அளிக்கும் படங்களிலும் நடிக்கிறேன். பிடித்த கதாபாத்திரங்கள் அனைத்திலும் நடித்து விட்டேன் என்று எப்போது நினைக்கிறேனோ அப்போது திருமணம் செய்து கொண்டு சினிமாவை விட்டு தூரமாக சென்று விடுவேன்.” இவ்வாறு காஜல் அகர்வால் கூறினார்.


நான் நடித்தால் படம் சொதப்பிவிடும் - விஜய் ஆண்டனி

தங்கமுகையதீன்

நான் நடிக்க ஆரம்பித்தால் படம் சொதப்பிவிடும் என்றும் நல்ல சினிமாவுக்கு பாடல்கள் அவசியம் இல்லை என்றும் இசையமைப்பாளரும் நடிகருமான விஜய் ஆண்டனி நிருபர்களிடம் கூறினார்.

சின்னபாப்பா பெரிய பாப்பா தொடருக்கு இசையமைப்பாளராக நியமித்த முதலாளி ராதிகா மேடம் அண்ணாதுரை படத்தில் என்னை நடிக்க வைப்பார் என்று நான் எதிர்பார்க்கவில்லை. அவருக்கு எனது நன்றியை தெரிவித்துக் கொள்கிறேன். அண்ணாதுரை படத்தின் இயக்குநர் சீனிவாசன் இந்த நாளுக்கா கத்தான் காத்திருந்தார். இந்த நாள் அவருக்கும் அவரது குடும்பத்தாற்கும் சந்தோஷமான நாளாக அமையும். இயக்குநர் சீனிவாசனும் அவரது சகோதரரும் இரட்டையர்கள்தான். படத்தின் நாயகர்களும் இரட்டையர்கள்தான் (அண்ணாதுரை தம்பித்துரை). நான் நடித்த அண்ணாதுரை படம் 400 திரையரங்குகளில் வெளியாகி இருப்பது எனக்கு சந்தோஷமாக இருக்கிறது.

இரட்டையர்கள் வேடத்தில் நடிக்க தனிப்பயிற்சி எடுத்தீர்களா? என்று என்னிடம் கேட்கிறார்கள். அப்படி எந்த முயற்சியும் எடுக்கவில்லை. மீசையோடு ஒரு கதாபாத்திரம் மீசை இல்லாமல் வேறு ஒரு கதாபாத்திரம் அவ்வளவுதான். நான் எந்த முயற்சியும் எடுப்பதில்லை. நான் நடித்தால் படம் சொதப்பி விடும் என்று நன்றாக தெரியும். கோபப்படவேண்டும் என்றால் விஜய் ஆண்டனி மாதரிதான் கோபப்பட முடியும், அழ வேண்டும் என்றால் விஜய் ஆண்டனி மாதிரிதான் அழ முடியும். விஜய் ஆண்டனி மாதிரிதான் சிரிக்கவும் முடியும்.

என்பாணிதான் எனக்குத் தேவை. மற்றவர்களைப் போல் இருக்க என்னால் முடியாது. அதற்கு முயற்சி செய்யவும் மாட்டேன். எப்படி உங்களை வளர்த்துக் கொள்ளப்போகிறீர்கள் என்று கேட்டால், சிவாஜி கமல்ஹாசனைப்போல் என்னால் சத்தியமாக வளர்த்துக் கொள்ள முடியாது. கமலஹாசன் ஜாம்பவான். மலையாளி மாதிரி பேசுவார், பிராமணர்கள் போல் பேசுவார். அவரைப்போல் என்னால் நடிக்க முடியாது. எனக்குத் தெரிந்ததெல்லாம் நான் கதைக்கு உள்ளே போய் மறைந்து கொள்வேன். இதைத்தாண்டி நீங்கள் முயற்சி செய்ய மாட்டீர்களா? என்றால் முயற்சி செய்ய மாட்டேன். நான் இசையமைப்பாளராக இருந்து சொல்கிறேன்.

நல்ல சினிமாவுக்கு பாடல் அவசியம் இல்லை. ஆனால் ரசிகர்கள் பாடலுக்கென்று ஒரு இடத்தை கொடுத்திருக்கிறார்கள். அதை மட்டும் கதைக்கு தேவையாக இருந்தால் பாடல்கள் வைத்துக் கொள்கிறேன். எனது பாடல்கள் ரசிகர்களுக்கு தரம் நிறைந்ததாக கிடைக்க வேண்டும் என்பதற்காக எனது சொந்த சைட்டிலிருந்தே பாடல்களை இலவசமாக பதிவிறக்கம் செய்து கொள்ளும் வசதியை செய்திருக்கிறேன். திருட்டுத்தனமாக வெளியிடும் சைட்டு களில் பாடலின் தரம் குறைவாக இருக்கும். அதை கேட்கும் ரசிகர்கள் எனது பாடலை மோசம் என்று நினைத்துவிடக்கூடாது என்பதற்காகவே எனது சொந்த சைட்டிலிருந்து இலவசமாக தரமான ஒலிப்பதிவில் பதிவிறக்கம் செய்து கொள்ளலாம்.

அதுவும் பாடல் வெளியிட்ட ஒரு மணி நேரத்தில் எனது மொத்த பாடல்களையும் பதிவிறக்கம் செய்து கொள்ளலாம். இவ்வாறு விஜய் ஆண்டனி கூறினார்.


இந்தியாவில் கமலா மில்லில் திடீர் விபத்து. 15 பேர் உடல் கருகி தீ விபத்து

மும்பை,

மராட்டிய மாநிலம் மும்பையில் உள்ள மில்லில் ஏற்பட்ட தீ விபத்தில் சிக்கி 15 பேர் உயிரிழந்தனர். மேலும் பலர் படுகாயம் அடைந்திருப்பதாகவும் பலியானோரின் எண்ணிக்கை அதிகரிக்கலாம் எனவும் அஞ்சப்படுகிறது. இச்சம்பவம் அப்பகுதியில் சோகத்தை ஏற்படுத்தியது.மராட்டிய மாநிலம் மும்பை யின் லோயர் பரேலில் அமைந்துள்ள கட்டடத்தில் உள்ளது கமலா மில்ஸ். சேனாபதி மார்க் பகுதியில் அமைந்த இந்த மில்லின் 3ஆவது மாடியில் வெள்ளிக்கிழமை அதிகாலையில் திடீரென தீ விபத்து ஏற்பட்டது.

இதுகுறித்து அப்பகுதி மக்கள் உடனடியாக தீயணைப்புத் துறைக்கு தகவல் கொடுத்தனர். இதையடுத்து, சம்பவ இடத்துக்கு 6-க்கும் மேற்பட்ட தீயணைப்பு வாகனங்களும் தண்ணீர் லோரிகளும் அங்கு விரைந்து வந்தன. தீயணைப்பு வீரர்கள் போராடி தீயை அணைத்தனர்.திடீரென ஏற்பட்ட தீ விபத்தில் சிக்கி உடல் கருகி 15 பேர் பலியாகினர். மேலும், 12 பேர் தீயில் சிக்கி படுகாயம் அடைந்துள்ளனர். படுகாயம் அடைந்தவர்களை மீட்டு அருகிலுள்ள மருத்து வமனையில் சேர்த்து சிகிச்சை அளித்து வருகின்றனர்.

Read More: Malaysia Nanban News Paper on 30.12.2017


மித்ராவின் செயல்பாடுகளுக்கு இடையூறாக இருப்பவர் யார்?

(எஸ்.எஸ்.பரதன்)
பீடோர்,

பி40 எனும் வசதி குறைந்த இந்தியர்களுக்கு கல்வி, பொருளாதாரம் மற்றும் சமூக நல உதவிகளை வழங்கி, அவர்களின் மேம்பாட்டிற்கு உதவிக்கரமாக இயங்கி வரும் மித்ரா செயல்பாடுகளுக்கு இடையூறாக இருப்பவர் யார் என்பதை அதன் தலைமை இயக்குநராக இருந்த லட்சுமணன் அறிவிக்க வேண்டும் என பேரா மாநில ஆட்சிக்குழு உறுப்பினரும் சுங்கை சட்டமன்ற உறுப்பினருமான அ.சிவநேசன் வலியுறுத்தினார்.

Read More: Malaysia Nanban Tamil Daily on 8.6.2019


இரண்டு பெண் குழந்தைகளை கொன்றுவிட்டு தந்தை தற்கொலை முயற்சி

ஈரோடு அருகே இரண்டு பெண் குழந்தைகளை விஷம் கொடுத்து கொன்றுவிட்டு தந்தை தற்கொலை முயற்சியில் ஈடுபட்டுள்ள சம்பவம் பெரும் அதிர்ச்சியை ஏற்படுத்தியுள்ளது. ஈரோடு மாவட்டம், செங்குளம் கிராமத்தை சேர்ந்தவர் சிக்கரசன் (வயது 40). இவருக்கு மைனா என்ற மனைவியும், சுதா (16), மேகலா (10) என இரண்டு மகள்களும் உள்ளனர். கருத்து வேறுபாடு காரணமாக கடந்த 6 ஆண்டுகளுக்கு முன்பு சிக்கரசனும், மைனாவும் பிரிந்து வசித்து வருகிறார்கள்.

ஒன்பதாம் வகுப்பு படிக்கும் சுதா முகாசிபுதூரில் உள்ள மகளிர் தங்கும் விடுதியில் தங்கி அந்தப் பகுதியில் உள்ள அரசு பள்ளிக்கூடத்தில் படித்து வந்தார். மேகலா அந்தியூர் அருகே பள்ளியபாளையம் பகுதியில் உள்ள உண்டு உறைவிடப்பள்ளிக்கூடத்தில் தங்கி 6–ம் வகுப்பும் படித்து வந்தார். சுதாவும், மேகலாவும் தந்தை சிக்கரசனுடன் வசித்து வந்தார்கள்.

கடந்த 20ந் தேதி தன்னுடைய மகள்கள் படிக்கும் பள்ளிக்கூடத்துக்கு சென்ற சிக்கரசன், பள்ளி நிர்வாகிகளிடம் பாட்டி இறந்துவிட்டார் என்று கூறி 2 மகள்களையும் அழைத்து கொண்டு வீட்டுக்கு வந்தார். மறுநாள் 21ந் தேதி சிக்கரசன் தன்னுடைய மகள்களை புதுப்பாளையத்தில் உள்ள கொன்னமரத்து அய்யன் கோவிலுக்கு கூட்டிச்சென்றார். 22ந் தேதி மாலை வரை கோவிலில் 3 பேரும் இருந்தனர்.

அப்போது சிக்கரசனிடம் மகள்கள் 2 பேரும் பசிக்கிறது என்று கூறியுள்ளனர். இதைத்தொடர்ந்து சாப்பாடு வாங்க சென்ற சிக்கரசன் உணவில் வி‌ஷத்தை கலந்து சுதா மற்றும் மேகலாவுக்கு கொடுத்தார். மேலும் சிக்கரசனும் வி‌ஷம் குடித்தார். உணவு சாப்பிட்ட சிறிது நேரத்தில் 3 பேரும் ஒருவர் பின் ஒரு வராக வாந்தி எடுத்த நிலையில் மயங்கி கீழே விழுந்தனர்.

மூன்று பேர் வாந்தி எடுத்து மயக்கம் அடைந்ததை பார்த்த அங்கிருந்த பொதுமக்கள் உடனடியாக அந்தியூர் காவல்நிலையத்திற்கு தகவல் சொல்லி யுள்ளனர். போலீசார் சம்பவ இடத்திற்கு விரைந்து 3 பேரையும் மீட்டு அந்தியூர் அரசு ஆஸ்பத்திரிக்கு அனுப்பி வைத்தனர். அங்கு 3 பேருக்கும் தீவிர சிகிச்சை அளிக்கப்பட்டது. எனினும் சிகிச்சை பலனளிக்காமல் மேகலா பரிதாபமாக இறந்தாள்.

இதைத்தொடர்ந்து மற்ற 2 பேரையும் மேல் சிகிச்சைக்காக ஈரோடு அரசு ஆஸ்பத்திரிக்கு அனுப்பி வைக்கப்பட்டனர். அங்கு சிகிச்சை பலனளிக்காமல் சுதா நேற்று அதிகாலை பரிதாபமாக இறந்தார். சிக்கரசன் தொடர்ந்து சிகிச்சை பெற்று வருகிறார். இதுகுறித்து அந்தியூர் போலீசார் வழக்குப்பதிவு செய்து விசாரணை நடத்தி வருகிறார்கள்.

சிக்கரசனுக்கு உடல்நிலை சரியில்லாததால், தான் உயிரிழந்தால் தனது குழந்தைகளை யாரும் கவனிக்க மாட்டார்கள் என்ற காரணத்தினால்தான் இரண்டு மகள்களையும் விஷம் வைத்து கொன்று, தானும் விஷம் அருந்தி தற்கொலைக்கு முயன்றதாக கூறப்படுகிறது.


சிவாஜி சிலையை வைக்கத் தடை இல்லை - உயர் நீதிமன்றம் உத்தரவு

சிவாஜி சிலையைக் கடற்கரை சாலையிலிருந்து அகற்றி புதிதாக அமைந்திருக்கும் சிவாஜி மணிமண்டபத்தில் வைக்க எந்தத் தடையும் இல்லை என்று உயர் நீதிமன்றம் தெரிவித்துள்ளது.

கடற்கரை சாலையில் உள்ள நடிகர் சிவாஜி சிலையை அகற்றி, அடையாறு அருகே கட்டப்படும் சிவாஜி மணிமண்டபத்தில் வைக்கப்படும் என்று தமிழக அரசு அறிவித்துள்ளது. அதை எதிர்த்தும், அகற்றப்படும் சிவாஜி சிலையை, மெரினா கடற்கரை காமராஜர் சாலையில் காந்தி - காமராஜர் சிலைகளின் வரி சையில் மாற்றி அமைக்க வேண்டும் என்று சென்னை உயர் நீதிமன்றத்தில் 'நடிகர் திலகம் சிவாஜி சமூகநலப் பேரவை' சார்பில் வழக்கு தொடரப்பட்டது.

இந்த வழக்கு இன்று உயர் நீதிமன்றத்தில் விசாரனைக்கு வந்தது. இருதரப்பு வாதங்களையும் கேட்ட நீதிமன்றம், கடற்கரையிலிருந்து அகற்றப்படும் சிவாஜி சிலையை அவரின் மணிமண்டபத்தில் வைக்கத் தடை போட முடியாது என்று கூறியது. கடற்கரை சாலையிலிருந்து அகற்றப்படும் சிலையை காம ராஜர் சாலையில் வைக்க வேண்டும் என்று மனுதாரர் கோரிக்கை விடுத்திருந்தார் என்பது குறிப்பிடத்தக்கது.


ராணி எலிசபெத் மறைவு ஒரு சகாப்தத்தின் முடிவு

லண்டன், செப். 10

இங்கிலாந்தின் ராணியாக சுமார் 70 ஆண்டு காலம் ஆட்சி புரிந்த, இரண்டாவது எலிசபெத் அரசியார் தம் 96 ஆவது வயதில் நேற்று முன்தினம் காலமானார். இளவரசி எலிசபெத் அலெக்சாண்ட்ரா மேரி எனும் இவர், தம் தந்தை ஜார்ஜ் vi  காலமானதை அடுத்து 1952 பிப்ரவரி 6 ஆம் தேதி 25 வயதிலேயே ராணியாக முடி சூட்டப்பட்டார்.

இவர் ஆட்சி புரிந்த காலகட்டத்தில் சர் வின்ஸ்டன் சர்ச்சில் முதல் மிகவும் சமீபத்தில் லிஸ் டிரஸ் வரை 15 பிரிட்டிஷ் பிரதமர்கள் மற்றும் 14 அமெரிக்க அதிபர்கள் பதவி வகித்துள்ளனர். நேற்று முன்தினம், வியாழக்கிழமை ஆகக்கடைசியாக பிரிட்டனின் புதிய பிரதமரான லிஸ் டிரஸ் நியமனத்தை வழக்கத்திற்கு மாறாக தன் இல்லத்திலேயே எலிசபெத் அரசியார்  நடத்தினார். இதற்கு முன்னதாக அதிகாரப்பூர்வ நிகழ்வுகளில் கலந்து கொள்வதை சுகாதார காரணங்களுக்காக அவர் தவிர்த்து வந்துள்ளார்.

அவர் மருத்துவர்களின் தீவிர கவனிப்பில் இருப்பதாக தகவல் வெளியானது முதல் உலக மக்களின் கவனம் முழுமையாக அவரைச் சூழ்ந்திருந்தது. எலிசபெத் அரசியாரின் நெருங்கிய குடும்ப உறுப்பினர்கள் அவரின் இல்லத்திற்கு விரைந்தனர். சில உலக தொலைக்காட்சி நிலையங்கள் இதனை நேரடி ஒளிபரப்பு செய்தன. மலேசிய நேரப்படி அதிகாலை 1.30 மணியளவில் அவரின் மரணச் செய்தி அறிவிக்கப்பட்டது.  இது பிரிஸ்டிஷ் நேரப்படி வியாழக்கிழமை மாலை 6.30 மணியாகும்.

அவரின் மரணச் செய்தி அறிந்து எலிசபெத் அரசியாரின் பால்மோரல் இல்லத்திற்கு வெளியிலும் பக்கிங்ஹாம் அரண்மனை, மற்ற அரச கட்டடங்கள், வாஷிங்டன், பெர்லின் உள்ளிட்ட பிரிட்டிஷ் தூதரகங்களுக்கு வெளியே ஆயிரக்கணக்கில்  மக்கள் குழுமியிருந்தனர். தங்கள் அன்பையும் அனுதாபத்தையும் வெளிப்படுத்தும் வகையில் மலர்க்கொத்துகள்  வைக்கப்பட்டிருந்தன.
கடந்த ஆண்டு ஏப்ரல் மாதம் எலிசபெத் அரசியாரின் கணவர், இளவரசர் ஃபிலிப் மரணமடைந்ததைத் தொடர்ந்து அவர் தனிமையில் இருந்த விண்ட்சர் கோட்டைக்கு வெளியிலும் மலர்க்கொத்துகளை மக்கள் வைத்துச் சென்றனர்.
இதனிடையே, எலிசபெத் அரசியாரின் உடல் நிலை திடீரென மோசமானதை அடுத்து அவரின் குடும்ப உறுப்பினர்களுக்கு அவசர அழைப்பு விடுக்கப்பட்டது. அவர் இறுதி மூச்சு விட்டபோது அவரின் மூத்த புதல்வர் இளவரசர் சார்ல்ஸ் மற்றும் புதல்வி இளவரசி ஆன் ஆகியோர் அவருடன் இருந்ததாகக் கூறப்படுகிறது.

ராணியின் பேரப்பிள்ளைகளான இளவரசர் அண்ட்ரூ, இளவரசர் எட்வர்ட், அவரின் மனைவி சோஃபி, இளவரசர் வில்லியம் ஆகியோர் பெர்க்ஷயரிலிருந்து தனியார் ஜெட் விமானத்தில் புறப்பட்டு, அபிர்டீன் வந்தடைந்து, அங்கிருந்து பால்மோரல் சென்றனர். ஆனாலும், அரசியார் இறப்பதற்கு முன்னதாக அவர்களால் அவரின் இல்லத்தைச் சென்றடைய முடியவில்லை என்று கூறப்படுகிறது.
எலிசபெத் அரசியாரின் மற்றொரு பேரப்பிள்ளையான இளவரசர் ஹெரி, லண்டனில் தன் மனைவி மேகனுடன் ஒரு நிகழ்ச்சியில் கலந்து கொள்ளவிருப்பதை ரத்துச் செய்து விட்டு ஸ்காட்லாந்தில் உள்ள பால்மோரல் இல்லத்திற்கு விரைந்தார். ஆனால் அவர் அங்கு சென்றடைந்தபோது அந்நாட்டு நேரப்படி இரவு 8.00 மணியாகும்.

ராணியின் மரணம் குறித்து பொதுமக்களுக்கு அறிவிக்கப்பட்ட சுமார் ஒன்றரை மணி நேரத்திற்குப் பிறகே ஹெரி அங்கு சென்றுள்ளார். அவர் விமானத்தில் நடுவானில் இருந்தபோது மக்களுக்கு  ராணியின் மரணம் குறித்து அறிவிக்கப்பட்டு விட்டது.


மூதாட்டியின் கால்களை உருவிவிட்டு பொருட்களைக் கொள்ளையிட்டுச் சென்றனர்

தனிமையில் இருந்த மூதாட்டியின் வீட்டில் நுழைந்த இரு கொள்ளையர்களில் ஒருவன் நடக்க முடியாமல் நாற்காலியில் அமர்ந்திருந்த மூதாட்டியின் நிலைமையைக் கண்டு அவரது கால்களை உருவி விட்டு அதன் பின்னர் கொள்ளையர்கள் இருவரும் வீடு முழுவதும் சூறையாடி கொள்ளையிட்டுச் சென்றனர். இச்சம்பவம் நேற்று முன் தினம் இரவு 8.30 மணியளவில் ஜாலான் பெக்கான் ஆயர் பானாஸ், லாபீசிலுள்ள குடியிருப்புப் பகுதியில் நிகழ்ந்ததாக சிகாமட் மாவட்ட போலீஸ் தலைவர் சூப்ரிண்டெண்டன் ராவுப் செலாமாட் தெரிவித்தார். இச்சம்பவத்தின் போது நரம்பு தளர்ச்சி நோயால் நடக்க முடியாமல் நாற்காலியில் அமர்ந்து தொலைக்காட்சியை பார்த்துக் கொண்டிருந்த 76 வயதுடைய மூதாட்டியின் நிலையைக் கண்ட இரண்டு கொள்ளையர்களிள் ஒருவன் அவரது இரு கால்களையும் உருவி விட்டு, வீட்டை சூரையாடினர். அப்போது வீட்டிலிருந்த ஹங்பாவ் பணம், இரண்டு கைப்பேசிகள், 5 ஆயிரம் வெள்ளி மதிப்புடைய மூன்று விலை உயர்ந்த கைக்கடிகாரங்கள் போன்றவற்றை கொள்ளையிட்டு தப்பிச் சென்றதாக சூப்ரிண்டெண்டன் ராவுப் செலாமாட் தெரிவித்தார். இச்சம்பவம் நிகழ்ந்த போது மூதாட்டியின் கணவரும், ஒரு பேரப்பிள்ளையும் அருகிலுள்ள கடைக்குச் சென்றி ருந்தனர், இக்கொள்ளைச் சம்பவம் தொடர்பில் போலீசில் புகார் செய்ததாக அவர் சொன்னார்.


சிறப்பு நீதிமன்றத்தில் முதல் வழக்காக மு.க.ஸ்டாலினுக்கு எதிரான வழக்கு விசாரணை

சென்னை மாவட்ட ஆட்சியர் அலுவலக வளாகத்தில் உள்ள சிங்காரவேலர் மாளிகையில் எம்.பி.க்கள், எம்.எல்.ஏ.க்கள் மீதான குற்ற வழக்குகளை விசா ரிக்க அமைக்கப்பட்டுள்ள சிறப்பு நீதிமன்றத்தை நீதிபதி குலுவாடி ரமேஷ் வியாழக்கிழமை காலை 10 மணி அளவில் திறந்து வைத்தார்.

இதையடுத்து இந்த சிறப்பு  நீதிமன்றத்தில் முதல் வழக்காக திமுக தலைவர் மு.க.ஸ்டாலினுக்கு எதிரான வழக்கு விசாரணைக்கு எடுத்துக்கொள்ள ப்பட்டது.  2011-ல் ஜெயலலிதா குறித்து அவதூறாக பேசியதாக மு.க.ஸ்டாலின் மீது தொடரப்பட்ட வழக்கு இன்று முதல் வழக்காக சிறப்பு நீதிமன்றத்தில் விசாரணைக்கு வந்தது. பின்னர் அந்த வழக்கின் விசாரணை வரும் 25-ம் தேதிக்கு ஒத்திவைப்பதாக நீதிபதி சாந்தி உத்தரவிட்டார்.


ஒரே ரன்னில் வீழ்ந்த சென்னை  டோனி விளாசல் வீண்!

பெங்களூரு,

விறுவிறுப்பான ஐபிஎல் தொடர் லீக் போட்டியில், சென்னை அணி ஒரு ரன் வித்தியாசத்தில் அதிர்ச்சி தோல்வியடைந்தது. கேப்டன் டோனியின் விளாசல் வீணானது. இந்தியாவில், ஐபிஎல் கிரிக்கெட் தொடருக்கான 12ஆவது சீசன் நடக்கிறது. பெங்களூருவில் உள்ள சின்னசாமி மைதானத்தில் நடந்த லீக் போட்டியில் சென்னை, பெங்களூரு அணிகள் மோதின.

சென்னை அணியில் கரண் சர்மா, சாம் பல்லிங்ஸ் நீக்கப்பட்டு டோனி, டுவைன் பராவோ சேர்க்கப்பட்டனர். டாஸ் வென்ற சென்னை அணி கேப்டன் டோனி, பீல்டிங் தேர்வு செய்தார். பெங்களூரு அணி 20 ஓவரில் 7 விக்கெட்டுக்கு 161 ரன்கள் எடுத்தது. உமேஷ் யாதவ் (1), ஸ்டைன் (0) அவுட்டாகாமல் இருந்தனர். சென்னை அணி சார்பில் சகார், ஜடேஜா, பிராவோ தலா 2 விக்கெட் கைப்பற்றினர்.

எட்டக்கூடிய இலக்கை விரட்டிய சென்னை அணிக்கு ஸ்டைன் தொல்லை தந்தார். இவரது முதல் ஓவரின் கடைசி 2 பந்தில் வாட்சன் (5), ரெய்னா (0) அவுட்டாகினர். பின் இணைந்த அம்பதி ராயுடு, கேப்டன் டோனி ஜோடி விக்கெட் சரிவிலிருந்து அணியை மீட்டது. உமேஷ், நேகி தலா ஒரு பவுண்டரி அடித்த தோனி, ஸ்டாய்னிஸ் பந்தில் ஒரு சிக்சர் விளாசினார். உமேஷ் வீசிய 13ஆவது ஓவரில் ஒரு சிக்சர், ஒரு பவுண்டரி விளாசிய ராயுடு (29), யுவேந்திர சகால்  சுழலில் போல்டானார். அடுத்து வந்த ரவிந்திர ஜடேஜா (11) ரன் அவுட் ஆனார்.

அபாரமாக ஆடிய டோனி, ஸ்டைன் பந்தை சிக்சருக்குஅனுப்ப அரைசதமடித்தார். பராவோ (5) நிலைக்கவில்லை. சென்னையின் வெற்றிக்கு கடைசி ஓவரில் 26 ரன் தேவைப்பட்டது. உமேஷ் வீசிய 20ஆவது ஓவரின் முதல் 5 பந்தில், ஒரு பவுண்டரி, 3 சிக்சர் உட்பட 24 ரன்கள் எடுத்தார் டோனி. கடைசி பந்தில் 2 ரன் தேவைப்பட்ட நிலையில் ஷர்துல் தாகூர் (0) ரன் அவுட் ஆனார். சென்னை அணி 20 ஓவரில் 8 விக்கெட்டுக்கு 160 ரன்கள் மட்டும் எடுத்து தோல்வியடைந்தது. டோனி (84) அவுட்டாகாமல் இருந்தார்.


ஃபெமினா மிஸ் இந்தியாவாக எம்பிபிஎஸ் மாணவி தேர்வு!

2017-ம் ஆண்டின் ஃபெமினா மிஸ் இந்தியாவாக, ஹரியானா அழகி மனுஷி சில்லார் தேர்ந்தெடுக்கப்பட்டார். மும்பையில், ஆண்டுதோறும் ஃபெமினா மிஸ் இந்தியா போட்டி நடைபெற்றுவருகின்றன. இந்த ஆண்டும் 54-வது ஃபெமினா மிஸ் இந்தியா போட்டி நடை பெற்றது. இந்தப் போட்டியில், ஹரியானாவைச் சேர்ந்த மனுஷி சில்லார் பட்டத்தைக் கைப்பற்றினார். மருத்துவ மாணவியான இவர், 30 மாநிலங் களிலிருந்து வந்த போட்டியாளர்களை வென்று, பரிசைத் தட்டினார். இதற்கு அடுத்ததாக, ஜம்மு -காஷ்மீரைச் சேர்ந்த சனா தூவா இரண்டாம் பரிசையும், பீகாரைச் சேர்ந்த பிரியங்கா குமார் மூன்றாம் பரிசையும் வென்றனர். மும்பை யஷ் ராஜ் ஸ்டூடியோவில் நடந்த இந்தப் போட்டியைப் பிரபல நிகழ்ச்சித் தொகுப்பாளர் கரண் ஜோஹர் மற்றும் முன்னணி பாலிவுட் நடிகர் ரித் தேஷ் தேஷ்முக் இணைந்து தொகுத்து வழங்கினர். சோனு நிகாம், ஆலியா பட், ரன்பீர் கபூர், சுஷாந்த் சிங் ஆகியோர் கலை நிகழ்ச்சிகளை நடத்தினர். இந் தப் போட்டிகான ஆடைகளைப் பிரபல இந்திய ஆடை வடிவமைப்பாளர் மனீஷ் மல்ஹோத்ரா வடிவமைத்திருந்தார்.


முதலீட்டு பங்குத் திட்டத்தில் முன்னாள் இந்திய இராணுவ வீரர்கள் புறக்கணிப்பா?

(காளிதாசன் தியாகராஜன்) கோலாலம்பூர்,

ராணுவ வீரர்களுக்காக பிரத்தியேகமாக ஒதுக்கப்பட்ட முதலீட்டு பங்கு திட்டத்தில் மலேசிய முன்னாள் இந்திய ராணுவ வீரர்கள் புறக் கணிக்கப் பட்டுள்ளதாக பரவலாக புகார்கள் பெறப்பட்டுள்ளன. இந்த சிறப்பு பங்கு ஒதுக்கீட்டுத் திட்டத்தில் முன்னாள் இந்திய ராணுவ வீரர்கள் சேர்த்துக்கொள்ளப்ப டாததால் நாடு முழுவதும் 5 ஆயிரத்திற்கும் மேற்பட்டோர் பாதிக்கப்பட்டுள்ளனர். நாட்டிற்காக புரிந்த தியாகத்தில் எங்களுக்கு பங்கில்லையா என்று அவர்கள் கேள்வி எழுப்பியுள்ளனர்.

Read More: Malaysia Nanban Tamil Daily on 12.3.2018


இலங்கை தொடர் குண்டுவெடிப்பு:   தமிழ் ஆசிரியர், பள்ளிக்கூட முதல்வர் உள்பட  106 பேர் கைது

கொழும்பு,

இலங்கையில் கடந்த ஞாயிற்றுக்கிழமை ஈஸ்டர் பண்டிகையன்று மூன்று கிறிஸ்துவ ஆலயங்கள், மூன்று 5 நட்சத்திர ஓட்டல்கள் மீது திடீர் குண்டு வெடிப்பு தாக்குதல் நடத்தப்பட்ட சம்பவம் தொடர்பில் இதுவரை 106 பேர் கைது செய்யப்பட்டுள்ளனர். இந்த தாக்குதல்களில் இதுவரை 253 பேர் உயிரி ழந்துள்ளனர்.  500 பேர் வரை காயமடைந்து உள்ளனர்.  இந்த தாக்குதல்களுக்கு ஐ.எஸ். அமைப்பு பொறுப்பேற்றுள்ளது.

இதனிடையே, கல்பிட்டியா போலீசார் மற்றும் கப்பற்படையைச் சேர்ந்த அதிகாரிகள் அதிரடிச் சோதனையில் ஈடுப ட்டு உள்ளனர்.  இதில், 40 வயது தமிழ் வழி ஆசிரியர் ஒருவர் கைது செய்யப்பட்டார்.  அவரிடம் இருந்து 50 சிம் கார்டுகளும் பிற பொருட்களும் பறிமுதல் செய்யப்பட்டன.

இதேபோன்று வவுனியா நகரில் ராணுவம் மற்றும் போலீசார் சோதனை நடத்தி சந்தேகத்திற்குரிய 10 பேரை கைது செய்தனர்.  இதேவேளையில், கல்லி நகரில் டேம்கிடாரா பகுதியில் நடந்த சோதனையில் சந்தேகத்திற்குரிய 2 பேர் கைது செய்யப்பட்டனர். அவர்களில் ஒருவர் பள்ளிக்கூட முதல்வர். மற்றொருவர் மருத்துவர்.  அவர்களிடம் தொடர்ந்து விசாரணை நடந்து வருகிறது.  இதுவரை சந்தேகத்திற்குரிய வகையிலான 106 பேரை போலீசார் கைது செய்து விசாரணை நடத்தி வருகின்றனர்.


இந்திய மாது எரியூட்டிக் கொலை.

சுங்கைப்பட்டாணி, இங்கு தாமான் ஆர்கிட்டிலுள்ள தனது வீட்டில் மனைவி மீது பெட்ரோல் ஊற்றி கொலை செய்த தாக நம்பப்படும் ஆடவர் ஒருவர் கைது செய்யப்பட்டுள் ளார். விசாரணக்கு ஏதுவாக அந்த நபரை ஒரு வார காலம் தடுப்புக் காவலில் வைப்பதற்கு இங்குள்ள நீதிமன்றம் அனுமதி அளித்தது. கடந்த மே மாதம் 26ஆம் தேதி பிற்பகல் 12 மணியளவில் வீட்டின் பின்பகுதியில் தன் தாயாரின் அலறல் சத்தம் கேட்டு ஓடிய இளைஞர் ஒருவர், தாயின் மீது கொளுந்து விட்டு எரியும் தீயைக் கண்டு பதறிப் போனார். அதன் பின்னர் அந்த மாது சொந்தமாக குளியலறைக்குச் சென்று உடலில் நீரை ஊற்றி நெருப்பை அணைத்துள்ளார். அந்த மாது பயங்கர தீக்காயங்களுடன் அங்கேயே விழுந்தார். அவரை உடனடியாக அவரின் மகன் சுங்கைப்பட்டாணி சுல் தான் அப்துல் ஹலிம் மருத்துவமனைக்கு கொண்டு சேர்த்தார். எனினும் அந்த மாதுவின் நிலை மிகவும் கவலைக்கிட மாக இருந்ததைத் தொடர்ந்து அவர் தீவிர கண்காணிப்புப் பிரிவில் சேர்க்கப்பட்டார். கடந்த 11 நாட்களாக தீவிர சிகிச்சை பெற்று வந்த அந்த மாது, நேற்று முன்தினம் காலை 8.27 மணிக்கு உயிரிழந்தார். இவ்விவகாரம் தொடர்பாக போலீசார் தீவிர புலன் விசாரணை செய்ததில் அந்த மாது வீட்டின் பின்புறம் கோழி இறைச்சியை வெட்டிக் கொண்டிருந்த வேளையில் மோட்டார் சைக்கிளில் வந்த அவரின் கணவர், அவர் மீது பெட்ரோல் ஊற்றி தீயிட்டதாக தெரிய வந்தது. கணவரை பிரிந்து கடந்த 10 வரு டங்களாக அந்த மாது தன் மகனுடன் தனியாக வாழ்ந்து வருவதாகவம் தெரிய வந்துள்ளது. பொறாமையின் காரணமாக, தன் மனைவி மீது அந்த ஆட வர் இத்தகைய அராஜகத்தை புரிந்து இருக்க வேண்டும் என்றும் நம்பப்படுகிறது.


ஜெனீவா ஒப்பந்தம் அபிநந்தனை மீட்குமா? - சாட்சியாக நிற்கும் ‘கார்கில்’ நச்சிகேட்டா

விமானப்படை வீரர் அபிநந்தன் வர்த்தமனுக்காக இந்தியாவே கவலைகொண்டுள்ளது. புல்வாமா தாக்குதல் நடந்த 12 நாள்களில், பாகிஸ்தான் ஆக்கிரமிப்பு காஷ்மீர் பகுதியில் இந்திய விமானப்படை அதிரடித் தாக்குதல் நடத்தியது. இதில், ஜெய்ஷ்-இ-முகமது அமைப்பின் மிகப்பெரிய முகாம்கள் அளிக்கப்பட்டதாகக் கூறப்படுகிறது.

இதனையடுத்து, இந்தியப் பகுதிகளில் பாகிஸ்தான் ராணுவம் தாக்குதல் நடத்தியது.  பாகிஸ்தான் விமானங்கள் சுட்டுவீழ்த்தப்பட்ட தாகத் தெரிவிக்கப்பட்டது. இதற்கிடையில், பாகிஸ்தான் ஊடகங்களில் இந்திய வீரர் ஒருவரை பாக். ராணுவம் பிடித்துவைத்துள்ளதாகச் செய்தி வெளி யானது. இதற்கு, இந்தியா தரப்பில் மறுப்பு தெரிவிக்கப்பட்டது. இதற்கடுத்து, பாகிஸ்தான் அரசின் அதிகாரபூர்வ ட்விட்டர் பக்கத்தில், இந்திய ராணுவ வீரரை பாகிஸ்தான் ராணுவ வீரர்கள் பிடித்து வைத்துள்ளதாக ஒரு வீடியோ வெளியிட்டனர். அவர், ஏர் விங் கமாண்டர் அபிநந்தன் வர்த்தமன் என்று தெரிவித்தது.

ராணுவ நடவடிக்கையின்போது துரதிர்ஷ்டவசமாக மிக்-21 போர் விமானம் ஒன்றை இழந்துள்ளோம். காணாமல்போன இந்திய விமானி பாகிஸ்தான் வசம் இருக்கிறாரா என்பதை ஆய்வுசெய்துவருகிறோம் என இந்தியா தரப்பில் தெரிவிக்கப்பட்டது. இந்திய விமானப்படை வீரர் அபிநந்தனின் வீடியோ காட்சிகளும், புகைப்படங்களும் ட்விட்டர், ஃபேஸ்புக் போன்ற சமூக வலைதளங்களில் அதிகமாகப் பரவியது. #SaveBraveAbhinandan #Abhinandan என்ற ஹேஷ்டேக்குகள் ட்விட்டரில்  உருவாக்கப்பட்டு, அவரை இந்திய ராணுவம் மீட்க வேண்டும் என சமூக வலைதளவாசிகள் கருத்து பதிவிட்டுவருகின்றனர்.

அபிநந்தன் வர்த்தமன் பிடிபட்டதும், நமக்கு கார்கில் நினைவுகள் மீண்டும் வருகின்றன. கார்கில் போரின்போது இந்திய விமானப்படை விமானி நச்சி கேட்டா பாகிஸ்தான் வீரர்களால் பிடித்துச்செல்லப்பட்டார். சிறிது காலம் அங்கு சிறைவாசம் அனுபவித்தவர், பின்னர் விடுவிக்கப்பட்டார். கார்கில் போரின்போது அவரது விமானத்தில் ஏற்பட்ட இன்ஜின் கோளாறு காரணமாக, விமானத்தை விட்டு வெளியேறவேண்டிய சூழல் ஏற்பட்டது. இதன் கார ணமாகவே அவர் பிடிபட்டார். கார்கில் போரில் பிடிபட்ட ஒரே இந்திய வீரர் இவர் தான்.

1999-ம் ஆண்டு கார்கில் போரின்போது, நச்சிகேட்டாவுக்கு 25வயது. மிக் ரக விமானத்தில் பாகிஸ்தான் மீது குண்டு மழை பொழிந்துகொண்டிருந்தார். அப்போது, அவரது விமானத்தின் இன்ஜினில் ஏற்பட்ட கோளாறு காரணமாக அவர் அதில் இருந்து வெளியேறியுள்ளார். சூழ்நிலையை அறிந்துகொண்ட நச்சிகேட்டா, தன்னிடம் இருந்த கைத்துப்பாக்கியைக் கொண்டு தொடர்ந்து தாக்குதலில் ஈடுபட்டுள்ளார். அதில் இருந்த குண்டுகள் தீர்ந்துவிடவே, பாகிஸ்தானிடம் பிடிபட்டார்.

பாகிஸ்தானில் இருந்த நாள்களையும் அந்தச் சூழலையும் நச்சிகேட்டா கடந்த 2016-ல் ஆங்கில ஊடகத்திற்கு அளித்த பேட்டியில், “பாகிஸ்தான் வீரர்க ளிடம் நான் சிக்கியது மோசமான தருணம் .அவர்கள் என்னை கொலைகூட செய்திருப்பார்கள். அவர்களைப் பொறுத்தவரை, அவர்கள் பகுதியில் தாக்கு தல் நடத்திய எதிரி நாட்டு வீரன். அவ்வளவே. என் நேரம், அங்கிருந்த உயர் அதிகாரி மிகவும் முதிர்ச்சியாக நடந்துகொண்டார். அந்தச் சுழலைப் புரிந்து கொண்டார். நான் இப்போது அவர்களிடம் அகப்பட்டுக்கொண்டேன். வீரர்களை அவர் சமாதானப்படுத்தினார். அங்கிருந்த சூழலை வார்த்தைகளால் விவ ரிக்க முடியாது. அந்த நேரத்தில் மரணம்தான் எனக்கு முன்பு இருந்த எளிமையான வழியாகத் தெரிந்தது. 3- 4 நாள்கள் மனத்தளவிலும், உடல் அளவி லும் கடுமையான சித்ரவதைகளுக்கு உள்ளானேன்''எனக் கூறியிருந்தார்.

இந்தியா தரப்பில் இருந்து சர்வதேச அழுத்தம் கொடுக்கப்பட்டது. அதன் பின்னரே, பாகிஸ்தான் அவரை விடுவிக்க ஒப்புக்கொண்டது. 8 நாள்களுக்குப் பின்னர், அவர் ரெட் க்ராஸ் அமைப்பிடம் அவர் ஒப்படைக்கப்பட்டார். வாகா பார்டர் வழியாக இந்தியா அழைத்துவரப்பட்டார். தற்போது, இந்திய விமாப்படையில் க்ரூப் கேப்டனாகப் பணிபுரிந்துவருகிறார். கார்கில் அனுபவங்கள் தனக்கு வாழ்க்கையின் மதிப்பை புரியவைத்தது என்றார்.

ஜெனீவா ஒப்பந்தத்தின்படி,'சிறைபிடிக்கப்படும் வீரர்களையோ அல்லது சரணடையும் வீரர்களையோ காயப்படுத்தக் கூடாது. காயமடைந்த வீரர்களுக்கு உரிய மருத்துவசிகிச்சை அளிக்க வேண்டும். அதேபோன்று, சிறைபிடிக்கப்பட்ட வீரர்களை கொல்லக் கூடாது என்றும் அதில் தெரிவிக்கப்பட்டுள்ளது. அதேபோல், விசாரணையின்றி  அவர்களுக்கு தண்டனையும் வழங்கக் கூடாது. அதேபோல், 7 நாள்களுக்குள் சொந்த நாட்டுக்கு திருப்பி அனுப்ப வேண்டும்' என அந்த ஒப்பந்தத்தில் கூறப்பட்டுள்ளது. இந்த ஒப்பந்தத்தில் 196 நாடுகள் கையெழுத்திட்டுள்ளன.

கார்கில் போரில் கைதுசெய்யப்பட்ட நச்சிகேட்டா, 8 நாள்களுக்குப் பின்னர் விடுவிக்கப்பட்டார். நச்சிகேட்டவை மீட்டதுபோன்று, உலக நாடுகளின் உதவியோடு அபிநந்தனையும் மீட்க முடியும் என்று கூறப்படுகிறது.


நஜீப் மீது வெ.230 கோடி ஊழல் குற்றச்சாட்டுகள். நஜீப்பின் தாயார் இல்லத்தில் திடீர் சோதனை.

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக் மீது நேற்று கோலாலம்பூர் செஷன்ஸ் நீதிமன்றத்தில் 230 கோடி வெள்ளி சம்பந்தப்பட்ட 25 ஊழல் மற்றும் கள்ள பரிவர்த்தனை குற்றச்சாட்டுகள் சுமத்தப்பட்டன. அவர் 35 லட்சம் வெள்ளி, இரு நபர் ஜாமீனில் விடுவிக்கப்பட்டார். ஜாமீன் தொகையை கட்டம் கட்டமாக கட்ட நஜீப்பின் வழக்கறிஞர் டான்ஸ்ரீ முகமட் ஷாபி அப்துல்லா அனுமதி கோரினார்.இன்று  வெள்ளிக்கிழமை பத்து லட்சம் வெள்ளியும் அடுத்த வாரம் மேலும் ஐந்து லட்சம் வெள்ளியும் செலுத்தப்படும் என்று அவர் கூறினார்.

Read More: Malasyia Nanban Tamil Daily on 21.9.2018


30 வருடங்களில் நாம் நிலவில் அடித்தளம் அமைப்போம்-ஸ்டீபன் ஹாக்கிங்

உலக புகழ் பெற்ற இயற்பியலாளர் ஸ்டீபன் ஹாக்கிங் கூறியதாவது: மனிதன் இன்னும் 20 ஆண்டுகளில் மனிதன் செவ்வாய் கிரகத்தில் காலடி வைத்து விடுவான்.செவ்வாயில் மனிதன் வாழவதற்கான் தொழில் நுட்பங்கள் கிட்டதட்ட தயாராகி விட்டது.இன்னும் 30 ஆண்டுகளில் நாம் அங்கு மனிதன் வாழ் அடித்தளமிடப்படும். நிலாவில் இருந்து விண்வெளியின் மற்ற பகுதிகளுக்கு செல்ல பயனுள்ளதாக இருக்கும். சந்திரன் சிறியது, வளிமண்டலம் இல்லை, சூரிய கதிர்வீச்சு மற்றும் துகள்கள் திசை திருப்ப முடியாது அது பூமியில் இருப்பது போலவே உணர்த்தும். அங்கு எந்த திரவமும் இல்லை, ஆனால் வடக்கு மற்றும் தெற்கு துருவ பகுதிகளில் உறைபனி இருக்கலாம். பயணிகள் அணு ஆற்றல் அல்லது சூரிய சக்தி மூலம் எடுக்கபடும் ஆக்சிஜனை ஆதாரமாக பயன்படுத்தலாம்.சந்திரன் சூரிய மண்டலத்தின் மற்ற கிரகங் களுக்கும் பயணிக்க ஒரு மையமாக அமையலாம். சந்திரனை தொடர்ந்து நமது அடுத்த இலக்கு செவ்வாய்யாக இருக்கிறது. செவ்வாய் அடுத்த 50 ஆண் டுகளில் அடைந்துவிடலாம். செவ்வாய் கிரகத்திற்கு வளிமண்டலம் இருந்தது,ஆனால் 440 பில்லியன் ஆண்டுகளுக்கு முன்பு அது சிதைந்து போனது. சூரிய கதிர்வீச்சு பாதுகாப்பு இல்லாமல் செவ்வாய் விலகியது இவ்வாறு அவர் கூறினார்.


அனுமதி மறுக்கப்பட்ட திட்டத்திற்கு மாநில அரசு உடந்தையா?

ஜார்ஜ்டவுன்,

நிலச்சரிவு பேரிடரால் பாதிக்கப்பட்ட தஞ்சோங் பூங்கா வீடமைப்புத் திட்டத்திற்கு இயற்கை வள, சுற்றுச்சூழல் அமைச்சு அனுமதி வழங்க மறுத்திருந்தும் அத்திட்டம் மேற்கொள்ளப்பட்டது குறித்து தஞ்சோங் பூங்கா குடியிருப்பாளர்கள் சங்கம் அதிர்ச்சி தெரிவித்துள்ளது.கடந்த சனிக்கிழமை நிகழ்ந்த அப்பேரி டரில் ஒரு மலேசியரும் 10 அந்நியத் தொழிலாளர் களும் உயிரிழந்தனர்.

சுற்றுச்சூழல் அமைச்சு இத்திட்டத்திற்கு மறுப்பு தெரிவித்திருக்கிறது. ஆனாலும், நகராண்மைக் கழகமும் மாநில அரசாங்கமும் இதற்கு இணக்கம் தெரி வித்து, இவ்வீடமைப்புத் திட்டம் மேற்கொள்ளப்படுவதற்கு அனுமதியும் வழங்கியதேன் என்று அச்சங்கத்தின் தலைவர் ஆர்.மீனாட்சி கேள்வி எழுப்பி யுள்ளார். மாநிலத்தில் உள்ள மக்களின் நலனை விட அந்த மேம்பாட்டாளரின் குரல் ஓங்கியிருக்கிறது என்பதே இதன் அர்த்தமாகும். சட்டத்தை மீறுவது அவ்வளவு சாதாரண விஷயமா என்பது அச்சமளிக்கும் ஒன்றாகும் என்று அவர் கருத்துரைத்தார்.

2007 - 2020 பினாங்கு மாநில கட்டமைப்பு திட்டத்தின் கீழ், தஞ்சோங் பூங்கா ஓர் இரண்டாம் நிலை வளர்ச்சிப் பகுதியாக கெஜெட்டில் பதிவாகியுள்ளது. அது மட்டுமின்றி, ஓர் ஏக்கர் நிலத்தில் 15 வீடுகளை மட்டுமே நிர்மாணிக்க அது அனுமதிக்கின்றது.

Read More: Malaysia Nanban News Paper on 24.0.2017


டத்தோ பாலகிருஷ்ணன் கிண்ண கால்பந்துப் போட்டி யில் துன் அமினா தமிழ்ப்பள்ளி மாணவர்கள் சாம்பியன் பட்டத்தை வென்று சாதனைப்படைத்துள்ளனர்.ஜொகூர் மாநில முன்னாள் மஇகா தலைவர் டத்தோ கே.எஸ். பாலகிருஷ்ணன் பெயரில் மாநில தமிழ்ப்பள்ளி மாணவர்களுக்கான கால்பந்துப் போட்டி அறிமுகம் கண்டதிலிருந்து கடந்த இரு ஆண்டுகளாக முதல் நிலையில் வென்று சுழற்கிண்ணத்தை வென்ற துன் அமினா தமிழ்ப்பள்ளி மாண வர்கள் மூன்றாம் ஆண்டா கவும் வென்றுள்ளனர். ஜொகூர் மாநில மஇகா இளைஞர் பகுதி ஏற்பாட் டில் நடை பெற்ற இப்போட்டியின் இறுதியில் 11 குழுக்கள் பங்கு கொண்ட வேளையில் இரண்டாம் நிலையில் மெங்கிபோல் தமிழ்ப்பள்ளியும், மூன்றாம் நிலையில் சா ஆ கூட்டுத் தமிழ்ப்பள்ளியும் நான்காம் நிலையில் பத்து அன்னம் தமிழ்ப்பள்ளியும் வந்தன. 12 வயதுக்குட்பட்ட இப்போட்டியை ஜொகூர் மஇகா இளைஞர் பகுதியின் விளையாட்டுப் பிரிவு தலைவர் ரமேஷ் தொடக்கி வைத்த வேளையில் மாநில மஇகா பொருளாளர் ஆர். குமரன் முடித்து வைத்து வெற்றி யாளர்களுக்கு பரிசுகளை வழங்கினார். போட்டியில் முதல் நிலையில் வந்த துன் அமினா தமிழ்ப்பள்ளி மாணவர்களுக்கு சுழற்கிண்ணம் உட்பட இதர பரிசுகள் வழங்கப்பட்டன. இதனிடையே துன் அமினா பள்ளி மாணவர்கள் வாகை சூட அயராது பயிற்சிகள் வழங்கிய ஆசிரியர்கள் பரஞ்ஜோதி, வேலு, பூஞ்செழியன் மற்றும் மாணவர்களுக்கு பள்ளி தலைமையாசிரியர் என். ரவீந்திரன் தனது பாராட்டுகளை தெரிவித்துக் கொண்டார். இப்போட்டியில் துன் அமினா தமிழ்ப்பள்ளி மாணவர்கள் எஸ். மஷார்வின் சிறந்த விளையாட்டு வீரராகவும், தவான் சிறந்த கோல் கீப்பராகவும் தேர்வு செய்யப் பட்டனர்.


யாரும் எதிர்க்காத பட்சத்தில் போலீஸ் மட்டும் கெடுபிடி ஏன்?

சுற்றுலாத் துறை அமைச்சர் டத்தோஸ்ரீ நஸ்ரி அப்துல் அஜிஸுக்கும் தனக்கும் இடையே நடைபெறவுள்ள பொது விவாதத்தை நடத்துவதற்கு கெடுபிடி யாக நடந்து கொள்ளும் போலீசாரை துன் டாக்டர் மகாதீர் முகமட் வன்மையாகச் சாடியுள்ளார்.இந்த பொது விவாதத்திற்கு அமைச்சர்கள் யாரும் எதிர்ப்பு தெரிவிக்கவில்லை.மாறாக, போலீசார் மட்டுமே அதிக கெடுபிடியைக் காட்டி வருகின்றனர் என்று முன்னாள் பிரதமரான துன் மகாதீர் குற்றம் சாட்டினார். அதுவும் மாவட்ட அளவிலுள்ள போலீஸ் தலைவர்களே அதிக கெடுபிடி கொடுத்து வருகின்றனர். பள்ளிகளைப் பயன்படுத்தக் கூடாது, சண்டை வரும், ஆர்ப்பாட்டம் செய்வார்கள் என அவர்களே சொந்தமாக ஒரு காரணத்தைக் கூறி வருகின்றனர். இவை அனைத்துக்கும் போலீஸ் மட்டுமே காரணம். தேசிய போலீஸ் படைத் தலைவர் டான்ஸ்ரீ காலிட் அபு பக்கார் கூட இதற்கு எதிர்ப்பு தெரிவிக்கவில்லை. அவர் ஒன்றும் சொல்லவில்லை. ஆனால், மாவட்ட போலீஸ் தலைவர்கள் தங்களின் அதிகாரத்தையும், கெடுபிடிகளையும் காட்டி வருகின்றனர் என்று அவர் சொன்னார். உள்துறை அமைச்சரையும் போலீஸ் அதிகாரிகள் மதிக்கவில்லை. மகாதீர் - நஸ்ரி இடையில் நடைபெறும் விவாதத்தில் தனக்கு எந்தவித ஆட்சேபனை யும் இல்லை என்று உள்துறை துணை அமைச்சர் டத்தோ நூர் ஜஸ்லான் கூறி விட்டார். அவரே இந்த விவாதத்தை ஆதரிக்கிறார். ஆனால், கீழ்நிலை யிலுள்ள போலீஸ் அதிகாரிகளே நாட்டின் அதிகாரத்தை அவர்களின் கையில் எடுத்துக் கொண்டுள்ளது போல் உள்ளது. பிரதமர் டத்தோஸ்ரீ நஜீப்பும், அமைச்சர்களும் ஜனநாயக முறையில் செயல்பட்டு மக்களுக்கு முழு சுதந்திரம் கொடுக்க நினைக்கின்றனர். ஆனால், போலீ சார் இதற்கு தடையாக இருக்கின்றனர். உண்மையிலேயே போலீசார் மிகவும் திமிர் பிடித்தவர்கள்தான் என்றும் துன் மகாதீர் சாடினார். அரசாங்கத்தில் உள்ளவர்களே இந்த விவாதத்தை செவிமெடுப்பதற்கு அவ்வளவு ஆர்வமாக உள்ளனர். ஆனால், அதன் ஏற்பாட்டாளர்கள் இந்த ஆலோசனையை இன்னும் ஏற்கவில்லை என்றார் அவர்.


புதுச்சேரியில் திருமுருகன் காந்தி கைதை கண்டித்து போராட்டம்...

"தூத்துக்குடி ஸ்டெர்லைட் படுகொலைக்கு நீதி கேட்டு ஐ.நா மனித உரிமைகள் ஆணையத்தில் திருமுருகன் காந்தி பதிவு செய்துவிட்டு திரும்பிய போது, பெங்களூர் விமான நிலையத்தில் வைத்து கைது செய்யப்பட்டார். தூத்துக்குடி படுகொலையை ஐ.நாவில் பேசியதற்காக பழைய போராட்ட வழக்குகளை காரணம் காட்டி திருமுருகன் காந்தியை பெங்களூரில் தமிழக காவல் துறையினர் கைது செய்தனர்.

விடுதலை புலிகள் மீதான தடையை நீக்ககோரி ஜெர்மனியில் உரையாற்றிய திருமுருகன் காந்தி, ஐ.நா.வில் தூத்துக்குடி துப்பாக்கிச்சூடு மற்றும் 8 வழிச்சாலை விவகாரங்கள் குறித்து பேசியதாக அவர் மீது தேசதுரோக வழக்கு நிலுவையில் உள்ளதால், அவர் எந்த விமான நிலையம் வந்தாலும் கைது செய்யும்படி லுக்அவுட் நோட்டீஸ் கொடுக்கப்பட்டுள்ளதாக திருமுருகன் காந்தியை கைது செய்த போலீசார் தெரிவித்துள்ளனர்.

கடந்த ஆண்டு சிறையில் இருந்து வெளிவந்த திருமுருகன் காந்தி ராயபேட்டையில் உள்ள பெரியார் சிலைக்கு ஊர்வலமாக சென்று மாலை அணி வித்தார் என போலீசார் அவர் மீது 3 பிரிவுகளில் வழக்கு பதிவு செய்திருந்தனர். இந்நிலையில் இவ்வழக்கில் புதிதாக 124a தேசதுரோக வழக்கினையும் 153 சட்டவிரோதமாக கூடுதல் உள்ளிட்ட புதிய வழக்குகள் பதிவு செய்து கைது செய்துள்ளனர்.

இந்நிலையில், திருமுருகன் காந்தி கைதை கண்டித்து புதுச்சேரியில் காமராஜர் சிலை அருகே மறியல் போராட்டம் நடந்து வருகிறது. திராவிடர் விடு தலை கழகத்தினர் 100க்கும் மேற்பட்டோர் நடத்தி வரும் மறியல் போராட்டத்தால் போக்குவரத்து பாதிக்கப்பட்டுள்ளது.


நஜீப்பின் முக்கிய அதிகார பீடங்கள் நொறுங்கின.

கோலாலம்பூர்,

நாட்டின் ஏழாவது பிரதமர் என்ற முறையில் நேற்று அதிகாரப்பூர்வமாக பணியை தொடங்கிய துன் டாக்டர் மகாதீர் முகமட், அரசாங்க இலாகாக்களின் தலைமைச் செயலாளர்களுடன் நடத்திய சந்திப்புக்குப் பின்னர் எடுத்துள்ள சில முடிவுகள் அரசாங்க இலாகாக்களின் தலைமைச் செயலாளர்களை அதிர வைத்துள்ளன. அதேவேளையில் முன்னாள் பிரதமர் டத்தோஸ்ரீ நஜீப் துன் ரசாக்கின் தனிப்பட்ட வங்கிக் கணக்கில் சேர்க்கப்பட்டதாக கூறப்படும் 260 கோடி வெள்ளி விவகாரத்தை மூடி மறைத்ததாக கூறப்படும் சட்டத்துறை தலைவர் டான்ஸ்ரீ முகமட் அபாண்டி அலியை வீட்டுக்கு அனுப்பி வைத்து விட்டார்.

Read More: Malaysia Nanban Tamil Daily on 15.5.2018


சிறார்களுக்கு எதிரான பாலியல் குற்றம் செய்பவர்களுக்கு மரண தண்டனை விதிக்க வேண்டும்

புதுடெல்லி,

ஜம்மு காஷ்மீரின் கதுவா பகுதியில் எட்டு வயது சிறுமி ஆசிபா பனோ, கொடூரமாக பாலியல் வன்கொடுமை செய்யப்பட்டு கொலை செய்யப்பட்ட சம்பவம் நாடு முழுவதும் அதிர்வலைகளை ஏற்படுத்தியுள்ளது. இந்த சம்பவத்துக்கு கடும் கண்டனம் தெரிவித்துள்ள மத்திய மந்திரி மேனகா காந்தி, சிறுமிகளுக்கு எதிராக பாலியல் குற்றம் செய்பவர்களுக்கு மரண தண்டனை விதிக்க வேண்டும் என்று தெரிவித்துள்ளார்.

இது குறித்து மேனகா காந்தி கூறியிருப்பதாவது:- “ கதுவா சம்பவம் உள்பட சமீப காலமாக குழந்தைகளுக்கு எதிராக நடைபெறும் பாலியல் வன்கொடுமை எனக்கு மிகுந்த வேதனையை அளிக்கிறது. 12 வயதுக்கு கீழ் உள்ள  சிறார்களுக்கு எதிரான பாலியல் குற்றங்களை செய்பவர்களுக்கு மரண தண்டனை விதிக்கும் வகையில் சட்ட திருத்தம் கொண்டு வரும் நோக்கில்  எனது அமைச்சகம் பணியாற்றி வருகிறது” இவ்வாறு அவர் தெரிவித்துள்ளார்.


மெர்சல் படத்தில் இடம்பெற்றுள்ள ஜிஎஸ்டிக்கு எதிரான வசனங்களை நீக்க முடிவு

சென்னை,

‘மெர்சல்’ திரைப்படத்தில் மத்திய அரசின் நல்ல திட்டங்களை குறை சொல்லி தவறான கருத்து பரப்பப்படுகிறது. படத்தில் உள்ள தவறான கருத்துகளை நீக்க வேண்டும் என நடிகர் விஜய்க்கு தமிழக பா.ஜனதா கட்சி தலைவர் தமிழிசை சவுந்தரராஜன் கண்டனம் தெரிவித்தார். இதேபோன்று பிற பாரதீய ஜனதா தலைவர்களும் கண்டனம் தெரிவித்து உள்ளனர். பா.ஜனதா சார்பில் மெர்சல் படத்தில் ஜிஎஸ்டி வரிவிதிப்பு மற்றும் டிஜிட்டல் இந்தியா திட்டங்களை தவறாக விமர்சனம் செய்யப்பட்டு உள்ளதாக குற்றம் சாட்டப்படுகிறது.

இந்நிலையில் மெர்சல் படத்தில் இடம்பெற்று உள்ள ஜிஎஸ்டிக்கு எதிரான வசனங்களை நீக்க முடிவு செய்யப்பட்டு உள்ளதாக தகவல் வெளியாகி உள்ளது.

ஜிஎஸ்டிக்கு எதிரான வசனங்களை நீக்க முடிவு செய்யப்பட்டு உள்ளதாக படத்தின் தயாரிப்பாளர் தன்னிடம் உறுதியளித்து உள்ளதாக மத்திய அமைச்சர் பொன். ராதாகிருஷ்ணன் கூறி உள்ளார்.

இதனிடையே சினிமாவில் பேசும் வசனங்கள் எதுவும் அரசியலில் எடுபடாது, அரசியலுக்கு ஒத்துவராது என கமலை கேலிசெய்த பாஜக இன்று மெர்சல் திரைப்படத்திற்காக போர்க்கொடி ஏந்துவது பெரும் வியப்பாக உள்ளது என அரசியல் ஆர்வலர்கள் கருத்து தெரிவித்துள்ளனர்.